url: =Avot (Soft Drink) dawn kidop huai ~ Daniel Mangpu :: ZOMI DAILY\nposted on 16 July 2014 at 4:01 am Lomkholna: Article, DanielMangpu, Health\nNisat mahmah idang a tak mahmah ciang avot (soft drink) dawnleng I dang ah nuam mahmah a, I dang tak hong pha hi. Ahi zong tua avot Coke, Pepsi, Sprite, Fantasy, Lemon Soda cih te pen I dawn the I Ha in na thuak mahmah thei cih phawk kul zel hi. En leng avot te limtuak mahmah khum ngaungau, vot suk hithit ahih tei hang…a sung a kihel Acid te en suk ni…\nTap water Ph= 60,\nMug Root Beer 4.038,\nDiet 7 up 3.706,\n7 up 3.202,\nSlice Orange 3.059,\nCherry Coke 2.522,\n(Hih atung a nambat atawm te Acid dat tam a, tamdawn huailo)\nSrc-General Dentistry March-April 2007 Live Science Graphic.\nBattery Acid leh Avot Acih Kikim Dekphial\nBattery sung a kihel Acid thei tek ni. Tua Acid pen khauh mahmah 1 value aih ciang a I puan tawh bang sukha leng vang mang pahpah hi. Tua a tung a I gelh te enleng Battery Acid zah a a khauh dektak om phial hi. Inn lamah I neulai a Battery Acid I liak liak lim I sak mahmah hun phawk kik hang.\nHa Ading Lauhuai Avot\nEi a vot I dawn teh pipe tawh tam dawn lo, muam hithiat thei lai ihih manin I ha a ding lauhuai mahmah hi. I ha a tungpen a pen Enamel a cih in a tuam hi a, Calcium Prosphate tawh kigawm Hydroxyapatite a kici dat a hihi, Tua I Ha a tung tuam pen khauh mahmah napi’n Acid dat thuak zolo hi. Bateria(lungno) ten an thom neng ne in Acid dat hong pusuak ciang in ha lugin ne/vang icih te hong piang tahi.(Dental Caries).Ha tungnung a a tuam pen Scid khauh na Vritical Value 5.5 sang khauh/niam zae tawh ha kimu den leh I ha pen acid in puak a nek vang bang in hong bei ding hi.Lung neek ahilo Acid dat hang a a vang /a kine te(Erosion kici hi.\nTua dan a hana zato pai tawmlo hi. Pawlkhat in avot/asa,akhum/athuk the zokin theipan a ,limlang sung ah enleng lungnek bang hi lo-in kiam suk hi.A hoih nawnloh the Ha inawt zong I Ha zek ta hi. Avot I dawn teh hai/athawl a damtak a dawn sang pipe tawh nawh dawnsuk mengmeng na-in Ha a ding a hoih pen hi.\nAvot bek hiloin Tampaza leh sapit bek zong Acid tawmtawm mah naki hel veve hi. Coke-Avot ahilo a khum tuamtuam te zong Phosphoric Acid le Carbon Dioxide kihel a hih manin hoih khin lo hi. Tua Acid dat te gilpi sung a tun the I gilpi an gawi tui Hydrochloric Acid na dal hi. An neekkhit ka gil nuam kei si huih tam si I cih te tua hang hi.\nPhosphoric Acid in I guh a om calcium te zaukhia hi. Sawt leh I guh zaw in, a ki zaukhia Calcium te kal ah kikhol in Kal ah suang om I cih te hi thei hi. Tua a hih manin avot(soft drink)tam dawn huai lo hi. Juice I cih Apple tui, Lingmaw, Leng thei kigawi tawm tui te cidam na ding dawn huai hi. I dawn the nawh dawn or valh pah in, na khat peuhpeuh I dawn I neek the I kam tui kam nih bang tawh khuah den leng hoih hi. Ref: Net\nPrevious: ZYA kilamzia gencianna\nNext: ZDF ten Haiciin khua ah “Zomi Clinic Haiciin Area Conference” miPi khawmpi bawl


timestamp: atn

url: =Mimal muibutna aading tawhtang ahi P/PC kikhaikimna :: ZOMI DAILY\nposted on 11 January 2018 at 8:39 am Lomkholna: Article, Khanno\nMimal muibutna aading tawhtang ahi P/PC kikhaikimna (P/PC balance for personel effectiveness)\nMihing khat ih hih na tawh ihsepna pepeuh ah muibut ding pen kisam mahmah hi. Tua bangin muibut theih na dingin a kiselcip thusim khat om a, tua in P/PC kikhaikimna ahi hi.\nP/PC kikhaikimna ih cih ciangin ih deih a gah (Production) leh a gah piansak theihna (Production capability) kikhaikimna cihna ahi hi.\nIh nuntakna ah sepkhiatna bekbek tawh hikhin lo a, sep khiat zawhnading tha om ding kisam a, tha om nading gilvah ding kisam hi. Hipen leitung thugui paipi (natural law) khat ahi hi. Natural law/principle icih te pen deidan neilo mizawng mihau leitung a om nate tungah akibang in a piang a kikhel pakpaklo thu nam khat ahi hi.\nHih tawh kisai sanglaibu sungah akisin ahi Aesop’s tangthu khat ih sut nuam hi.\n“Lokhopa leh khamtui a tui vatawt”\nNikhat lokhopa in a vatawt pi khamtui atui lam hong thei hi. Lamdang salua in a nuam mahmah hi. Vatawt pi in nisim in khamtui tang khatta tui hi. Lokhopa in Tua khamtui nisim in la in khuasung ah zuak zel a, hong hau semsem hi.\nNikhat Lokhopa in hih vatawtpi sungah khamtui tampi tak om kha ngel ding ahihteh, a gilpi kheikham in lakhia leng khamtui nikhat tangkhat ka ngak sang hoih zaw ding hi ci in a vatawtpi man in a gilpi hong kheikham hi. A gilpi sungah khamtui tangkhat zong a omloh lam a muh ciangin lokhopa dah in a vuulcip hi.\nHi tangthu pen “Huaiham loh nading hong gen khat hi ci’n kisang hi. Ahi zongin a hong piak thuthuk pi khat na om lailai hi. Tua in P/PC balance thu ahi hi. Vatawtpi khamtui a tui theih nading in a nuntak ding bek thamloh a gilvah a acidam ding kisam hi. Khamtui pen “Agah” (Production) hi a, vatawtpi pen a gah piangsak (production capability) ahi hi.\nMikhat tung panin na hoih tampi ih lam en hi. Ahi zongin tua mipa panpih ding pen ki thupi sim lo thei hi. A khamtui kideih in, vatawtpi kimanggilh thei hi.\nCycle hat mahmah, to mahmah ding ki deih hi. Ahi zongin tua cycel a hat, a hoih nading engine oil, datsi cihte akipan sit a vel zel ding kisam hi.\nIh tate laipil ding kideih a, laisinna (laikung laidal, hun, sum lepaai) ding ciangin hamsa kisa thei zel hi.\nIh tate pilna ding deihsak lua in laikung laidal sum akipan akisam omsak lo in ih hanciam pih thei hi. Ahi zongin ih tate pilna ding tua pilna thupitna theihsakna ding ahkl pilna lampi lahna ding kimanggilh thei zel hi.\nNasep ih hanciam mahmah hi. Anne manlo, khawl manlo in ih om thei hi. Nasep hanciamna hangin mite pahtak kisuak in khasum tampi kingah hi. Ahi zongin anne manlo in ih omom na hangin ih pumpi zawngkhalna kingah hi. Hun awng neih loh na hangin innkuanpih, lawmlegual tawh ki gamlatna piangsak thei hi. Tua in bangzahta in ih gualzo zongin hunsau ah pumpi, lungsim gimna na suak thei hi.\nEi ii septheih pen vatawtpi nisim a tui (production) theih nading in vatawtpi (Production capability) acidamna ding, a gilvah nading, nop asak nading kisam hi.\nGialvah nading, nopsak nading bek ih thupit sak leh mi thadah kici zel hi. Bangmah gualzawhna omlo hi. Gahkhiatna bek ih thupi sak leh hunsawt ah kisih lawh thei zel hi.\nCycle engine oil khasim laih in datsi ih thun den phial a ih zat kei leh amawkna pi suak hi. Cycle zat cih tak zangin engine oil khek ngeilo, datsi thun ding kin mello, dawm mello in utbangin ih zat gawp leh a sawtlo in tua cycle kisia baih ding ahi hi.\nSinggah nading in akung tuibuah kisam in van zel kisam hi. Tuibuah bekbek lah hisamlo a, a gah hun dng bek ngak teta tawh lah bangmah piang theilo hi.\nMihing nuntakna ah zong nasep hoih tampi sepkhiat ding ih utciat hi. Tua nasep sepzawh nading kikhualna kisam zel hi. Nasepna bekbek lah hikhinlo a, kikhualna bekbek lah hikhin lo hi. Relationship khat zong hibang dan mah ahi hi.\nTua hi amuibun mi ihih thei nading in P/PC hi geel pen akikhaikim detding ih nuntakna ah thupi mahmah hi.\n(Hi thu pen thuthuk lrh thu laigil khat ahih manin ih ka lai-at tawh zong kitel khin zolo thei ding hi. Kei theih teel naciang tswpna tawh ka gelh ahi hi. A teelnuam zawlai ten mimaljn ih kikum thei aa, anuai dapphah laibu pan zong kikanbeh thei hi)\nLaibu dapphah – Steven R Covey, The 7habits of highly effective people.\nPrevious: Myanmar, Kayin State ah Electric meikhau panin datlaih sakkha in mi 5 takin sihlawh\nNext: Malaysia gamsung ah 2017 kumsung gamdangmi 47,092 kiman


url: =2.45 Carat VVS Zircon Caribbean Blue Master Cut Amazing\n2.45 Carat VVS Zircon Caribbean Blue Master Cut Amazing Flash !\nDimensions (mm) 8.39 x 6.67 x 4.8mm\nStunning Master Cut Zircon !\n2.15 Carat VVS Zircon Caribbean Blue Master Cut Amazing Flash !\n$788.00 SAVE $440\nAuction ID 1013437\nStarts 20th Sep 2019 7:04pm PDT


url: =N – Zomi Radio\non November 17, 2019 November 17, 2019 by Zomi Radio\n1. En ven, ka teen nang gamnuam, leimi te’n a tel zawh loh, Mizawng, mipoite leh tagahte nopsakna gam, Kei hong simmawh kha ken maw, inn le lo ka neih loh hang, Lei inn sanga phazaw vanah inn khat ka nei hi. (Cho) Ngaklah veng, tua khuapi ka tun hun ding To Zeisu a khut […]\nNA THEIHLOH MAN HIZAW\n1. Hongit Topa Zeisu nuntak tawntungna hi, Hehpihna leh Itna tawh kidim hi, Lungdam in la kasa lungmuang in ka om ta; Kei khamuan na ka Topa Jesu hi. (Cho) Hongitna thei lecin, hong ngaihna thei lecin, Nang zong sangnuamlo in omkei niteh, Natheihloh man hizaw, Na tel lohman hi zaw, En dihve nakha ading […]


url: =DOllAR 200. Agelh – C.K. Khai - Laibu Saal\nHome > Thuluui/Articles > DOllAR 200. Agelh – C.K. Khai\nDOllAR 200. Agelh – C.K. Khai\nTembawpi khat pai thei lo in tuipi tungah sawtpi tawlnga a, tembaw nasemte in a mau theihdan ciat tawh bawl uh a pai thei tuan lo hi. A sawt teh puteek khat hong pai in Engine kim teng tawlkhat sung a velvel khitteh a ip sung a apuak sek neu khat hong la khia in Engine kim teng a sikte nihvei a sat kheuhkheuh leh tua tawh tembaw pai thei mawk hi.\nTembaw hawlpa in lungdam ei pu na pai nung ei a cih leh putekpa in pai nai lo e ka bawl man sum ($200) hong pia in ci’n ngen hi. Tembaw hawlpa in tua nihvei khet tawh sum ($200) tam bei lua, ki kaih kei a cih leh puteekpa in hi mah hi. A khet man bel ($2) bek hi. Koi mun khen ding cih theihna pen ($198) hi ci- in dawng kik hi.\nMuntampi khet kawikawina tawh a hoih hi sam lo a,a kisapna mun khet man in a hoih hi zaw hi. Tembaw a pai theih nadingin nihvei khet kul a, khetna ding mun theihnadingin pilna kisam hi. Pilna dingin sinna kisam a, sinna dingin, sum, hun, tha leh ngal piak khiat kul hi.\nPilna I zon laitakin a bei sum leh pai bek ngaihsunsun lo in i ngah ding pilna leh a manphatna tawh et kak leng, lung kiat nang om lo hi.\nPau 9:12 “Pil lecin nangma phattuamna ding hi a Pilna don kei le cin nangma supna ding a hihi.”\nA pil putekpa a pil thaman sum 200 ngah hi. A mah bek hampha lo a tembaw tungtuang kempeuh zong khualzin thei hi. Pilna nei leng ei phattuamna ding bek hilo a, mi tampi in phattuam pih hi.\nNihvei sangin a tamzaw na khet leh pilna zon beh in.\n- Pilna lo tawh gelna pen lawhcing thei lo a\n- Pilna lo tawh hauhna pen sawt khom lo hi\n- Pilna lo tawh sepna pen gimna hi a\n- Pilna lo tawh kampau pen mai zum huai thei hi\nA pil te a gual zo hi lo a, a gual zo dingte a pil hi zaw hi.\nC.K. Khai Kammal Hoih Pasian Thu Thuluui/Articles\nSangte Hatzaw October 4, 2016 at 9:54 AM\nThupi lua ei.\nSangte Hatzaw October 4, 2016 at 9:55 AM\nruth sianpi October 13, 2016 at 11:45 PM\nPil na mah thu pi zel mah ei lung dam\nItem Reviewed: DOllAR 200. Agelh – C.K. Khai Description: Rating: 5 Reviewed By: Cinpu Zomi


url: =Vondeih Kep Ding – 154 (Dimno’ Pa) :: ZOMI DAILY\nposted on 26 August 2018 at 8:46 am Lomkholna: Article, Paukhankap\nDear Tawngno, Na nu tawh ka sunmang uh ahih leh a gualzo mi, mi lawhcing, leh mi manpha khat nong suah ding cih hi. Sum leh paai tawh ka hih zawhzah un na lungtupna na tunzawh nading hong panpih thei hi ung. Hun hong pia-in hong panpih thei hi ung. Thungetsak in hong panpih thei hi ung. Ahi zongin nang mahmah in utna, lunggulhna, leh deihna lungsim nong neih kei leh bangmah a hong piang thei ding thu hi lo hi. Vision lianpi tawh a kalsuan Hollywood movies star minthang Arnold Schwarzenegger thu tawm khat hong hel ing.\nPsychologists te-in, ‘nothing controls our live more than our self-image,’ ci hi. Gualzo zo kei ning, na kicih leh gualzo zo lo takpi ding hi teh. A lawhcing ding mi khatin i kimuh theih photphot kei leh lawhcing ngei lo pah ding hi hang. A hau ding khat, a pil ding khat, a lawhcing ding khat in vision nei masa photphot in hileng tuadan mi khat kisuak thei pan ding hi. Ih neih lo vision khat koi bangdan in bang ci suah theih mawk ding mataw!\nArnold Schwarzenegger pen 1976 ciangin Bodybuiler panin a retired ciang newspaper reporter te khat in, “Tu-in bodybuilder panin retired ta ci leng mailam ah bang maban zom ding na hiam,? Ci-in a dot leh,“I’m going to be the #1 movie star in Hollywood,” ci hi.\nMikang pau a siam lo bek hi lo-in body builder khat pen leitung a a minthang Hollywood ah a minthang pen khat in om ding, cih mawk pen tua hun laitak in a nuihzak huai mahmah ciamnuih khat tawh kibang lel kha ding hi.\nArnold in, “I’ll do it the same way I became the #1 body builder in the world. What I do was to create a vision of who I want to be, then I start living like that person in my mind as if it were already true.” ci-hi.\nArnold in, ‘suak ding,’ cih vision nei masa-in, tua dung zui-in hanciam in a sep dingteng sem hi.\nTuin Hollywood ah #1 highest paid movies star in om khin takpi hi.\nVision lianpi nei ding hi hang. (Ko kong neih sak uh ahi lo, Pawlpi kem i Siate hong neih sak ahi lo, na siate hong neihsak ahi lo, nang ma neih, nang ma hih nop, nang ma ut a lian mahmah vision.)\nNgimna i neih kei leh ei mahmah zong kisia ding hi hang. Khangno lai napi-in kicim sam ei, acici te na Pa in mudah hi ing. Lawm in zong na neih loh lam ding hong gen ngei khin ing. Vision nei lote hipah in tua bang mite kisia takpi uh hi.\nPrevious: Hi Khin Lo ~ Nicholas Pau\nNext: Zomi sungpan Tan 10 laivuanna All D ngahte pahtawina kipia tading


url: =See Deals for Hong Kong Hotels!. Chronic kidney disease), primary causes on the. generic cialis reviews hong kong Find Deals You Never cialis lilly australia Knew Existed. What's the #1 Hotel in Hong liquid cialis dosage hong kong Kong?


url: =THANG HO LEH LIAN DO TE’ TANGTHU LEH LATE. - Laibu Saal\nHome > Vedeos > THANG HO LEH LIAN DO TE’ TANGTHU LEH LATE.\nTHANG HO LEH LIAN DO TE’ TANGTHU LEH LATE.\nThangho leh Liando Itna limla Vasate.\nMinam khempeuh in Tangthu a neih ciat mah bangun, Zomi te’n zong tangthu tampi mah na nei hi. Tua hi a hih ih zo Tangthute I manthan sak khak ding dahna tawh hoih taka kep theih dingin hih laibu sungah a ki khum ahi hi.\nTangthu i cih mah bangin a khang akhangin a ki pia sawnsawn ahi a, tua ahih manin ih gen dan, I sut dan zong a ki bang lo tampi om kha thei mah ding ahi hi. Tua hi-in hihpa’ genna maan pen ding hi cih zong ki gen theilo hi. Bang hanghiam cih leh unau khat nangawn ih zakna a kibang ciatciat I gen kik dan a kibang lo tampi om thei ahih manin gen dan a tuamtuam a om thei mah ding hi, ci a ih pom theih ding thupi ding hi.\nTHANG HO LEH LIAN DO TE’ TANGTHU\nLasa - Mary Lun.\nThangho leh Liandote unau neucik ahih lai-un apa un sihsanin tagah suak uhi. Apa uh omloh zawh unaute neucik hi mah leh uh a nu uh a mailam ding a ngaihtut ciangin a lungkhamin, a lungleng kawm hi ding hiam a a theihloh kalun pasal nei sim dingin a kithawithawi hi.\nNi khat a tate’ mitah vaiphulin kuangpi khat tawh khupin a tate a taisan hi. A nu a taimang lam a ni in a theih ciangin a innah va pai a, Thangho leh Liando a na kapkap uh hi. A kahna mun a zonzon hangin a ni in a mu zo kei hi. Thangho Liando koi-ah om nei vua ci-in zong kawkawi a, inn nuai-ah tuak leh inn tung tawh kibangin, inn tungah kah leh innnuai tawh kibangin a a zonzon hangin a mu zo kei hi.\nA tawpna ciangin a ni in, Thangho leh Liando ka phawkna dingin hih kuangkum beek la dih ninge, ci-in kuangpi khat a hon leh kuangkum nuai-ah vutkhu vai khu-in a na om uh a, a ni-in a mit uh a nawizu pekin hoih takin a silsak hi. Tua ciangin a ui tal uh tawh a nu uh delh vingveng uh hi.\nLampi-ah Thangho in ”Nu aw nong na ngak in” ci-in a sap leh “Na uital leh na nau lamsak/lam khangah hong sawnpai inla, hong delh in” a nuh cih san zaw lai hi. Unaute’n a uital uh tawh delhdelhin; lampi-ah gim-le-tawlin dangtak gawp uhi. Liando tuidim dingin kuan a; himah leh a tuithawl dim theilo hi. Anu’n a umtaw uh ana vuhvang saksa ahi hi.\nAnu un na ngak ding a a sap zel uh hangin hong delh mengmeng un cih leh taitai thuah hi. Thangho in “a nau tuitawi a om ngak den hi. A tawpna ciangin ni hong tumin, khua hong zing hi. Inn lam lah a ki bansam hong suakta uhi. Tua bangin agangte’ mimphual pawllakah hong giak uhi.\nA agal vua anu uh gal te’n tuakin amat sawm uleh “Kei hong man kei unla, gala unaute va man un” ci-in ki hemkhia hi. Galte’n unaute giahna pawllak teipi a hong ban dawt uleh Liando’ kheme dawt kha a, aman na salua-in a u’ kiangah “U aw na lua, ka kap dia.? ” a cih leh a u’n “Bawi, kap ke’n la, cikcik ci in; tua hi leh zusa hong sa ding uh hi”a ci hi. Tua bangin hong cih tak ciangin, galte’n zusa om hi, ci-in pawllak hong hal uh a, a meikhu zui-in unaute taikhia-in a suaktak thei bilbel uh hi.\nA taina lam vuah Vompi kua hawm khat tuak kha uh a, tua sungah hong bu uh hi. Vompi hong lut ciangin a mul in Liando nak sung sunkha hi ding hi ven, anak zia sa-in a heh thiai leh, vompi ki latin thakhatin leng khia a, a khang kenah kia-in a si hi.\nLian Do Thang Ho - Zogam\nLa Phuak/Sa - Thawn Kham.\nZing khuavakin unau te’n akhang vua vompi sisa hong mu ta uhi. Lungdam mahmah napin a semna ding tem neilo-in agangpi uh kiangah tem kawm dingin va pai uh hi. Thangho Liando in a vom mat uh a gen ciangin a gang in, “Thangho leh Liando in vompi man uh ei.. Khua zang aw sa pua dingin hong kuan vo” ci-in hong taangko hi.\nKhua mite in a sa pua gai uh a, Thangho leh Liando in a gilpi guak bek tang kha uhi. Dahlua kisa’n kap kawmin lui-ah sil dingin apai uleh a sunga ging helhel khat za-in “Thangho in anau’ kiangah: “Bawi aw kap kap ken; a sungah a ging helhel khat om hi” ci-in a nau a khem hi. A gil hong khei ciangun singkung tung pan vasa khat in, Thangho Liando aw, khang deuhah, khang deuhah ci-in a gen hi… Tua bangin khei dingin kithawi le uh “Khang deuhah” ci’n na hilh zel hi. A khang lamah pai le uh khua mite in phawk kha lo ding cihna hih tuak hi. A tawpna ciangin a thuveina-ah hong khei uh leh, a gil sungah khipi tang vive a na om hi. A mauzong nuam lua kisa-in inn lamah hong ciah uh hi.\nThangho leh Liandote mi’ lo hung peuhin om a, a muh sunsun uh hawmin mimtang khat mu leh hawmin taang tang khat mu leh phal hawm uh hi. Lo na hong sep theih ciangun khaici ding nganwn neilo uh hi. A gaang in aktaang hungin a omlaitakin sailung tang tawh taang hual khawm uh a, tua teng khaici-in hong zang uh hi. Tagah mahmah uh hi mah ta leh amau tegeel unau pen mi hoih, ahih manun mi te’n zong ahih pih mahmah uh hi.\nNikhat, khua mui kuanin lonawl sawlbawk lakah bang hiam khat ui in nana a; ava et uleh piteek phinphian khat a na om hi.. Hehpih huai sa-in, nek ding nei kei mah ta leh uh, “I meilum beek awi sak ni,” ci-in innah a ciahpih uh hi. Anhuan ding neilo uh a, a lo kuan kalun api un an lim mahmah a na huansak thei zel hi. Nikhat, anhuan ding koipan a kaikhawm zel hiam cih theinuam uh ahih manin lo kuan ding kineihin innkunah a en sim uh hi.\nTua bangin a et sim u leh api uh anhuan dingin kithawi-in pialkhangah a din kawmin a nik a puan teng lawhpi sung khatah a kisingin mimtang taangtang hong kia khia latlat hi. Tua teng tawmin a huan hi. Annek huh ciangin Liando in a u” kiangah, “U aw, an ne ni ci-in sam a, Thangho in, “Mi su bal mi’ taw bal duh ke’ng,” ci-in a ne nuam kei hi. Tua ciangin a pi zong kisuangtakin, “Tute aw, tua bangin kei hong kih na hih uh leh, Hih i sum tawng vai lakah ka tum mang ding a, na cinat na lainat ciangun, AKTAL SIAKKAWI-IN hih ka tum mangna mun nong bia zel ding uh hi,” ci-in a sumtawngah mel nel hong kai-in tua lakah a pi uh a tum mang hi.\nApi un taisan khit ciangin hong hau mahmah ta uh a, Tong leh lamin hong om ta uh hi. Pitek kuama don nop loh hong don hong kep ciangun amau a diing gualzawhna leh hauhna nak hong suak hi. Damdamin a hauhna uh mun khempeuhah hong thang a, ni khat ni ciangin a nu un na za kha ahih manin, a tate’ hauna en dingin Thanghote’ innah hong hawh hi.\nA neu tung vua kipan a don nop loh a kep nop loh a, a taisan hi mah ta leh, Thangho leh Liando in hoihtakin na bawl veve uhi. A gante uh a innkim, innnuai vuah kual dimdem uh a, Zanin hong kisik ciangun inn kilingin a anu uh ihmu theilo hi. “KI SI SI KEI VE VUA…THANGHO LEH LIANDO’ KAWSAH DING HI LEL VE UH TEH” peuh ci-in gante a hamsiat hi.\nThangho leh Liando in tua bang anu’ hamsiatna a zak uh ciangin zing khua hong ciangin “Nu, tuzan bang gen na hia?” ci a a dot uleh anu’n “Thangho leh Liandote’ sawmsial aw, hong sing ta luapluap uh teh, hong khim ta diai uh teh a ci hi veng aw,” ci-in dawng hi. Pasal dang neisa ahih manin a om den ding lah hilo a inn lah a ciah kik hong kul hi.\nApai ding zingsang ciangin inn kimvel a akbu bah teng, aktui akhon uh a vial khat a tun ma-un, a nu’ seeng hong dim hi. Unaute’n a nu’ kiangah khuamual a tun ciang nunghei lo dingin a vaikhak uhi. Ahi zongin anu uh kidek zolo-in khuamual a tun ciangin nunghei a, atate innkiim a puanpi, puandum, puansan ki pho khia phengphang leh agan khakkhiahte uh taina leivui kitung biakbuakte hong galmuh ciangin atate hauhsakna thupi sa-in a lung aleng gawp hi. Inn hong tun kik ciangin a taangzom vuah khakham vei-in a pukin si kici hi.\nThangho leh Liando in zi hong nei ta uh a, Thangho’ zi min in Hantong hi a, Liando’ zi min in Neihtong ahi hi. Ni khat ni ciangin a Pute uh veh dingin gun gal lamah hong zinna vuah, a kuan lamun Guntui tamlo hi mah ta leh, a ciah lam uh ciangin guntui na khangin a kan uh leh Thangho in a zi alet khahsuahin tui in Thangho’ zi tai-in a si hi. Tua tawh kizui-in Thangho in hih bangin la na phuak hi.\nKa kuan lamin pal sialsial tang, Ka ciah lamin Guitui a lian e,\nKa thaitong aw na pam lua hi e, Thai aw, tho aw ningzu lup aw,\nI sum tual a lentual kawl va lam bange,” a ci hi.\nMi’ pawl khat genna-ah Liando upa zaw hi a cih uh hangin a taktakin Thangho mah upa zaw hi. Hih i pu Thanghote’ Tangthu tulai mite’ ading zong kisam mahmah ahih manin a theih huai leh a ciapteh huai Tangthu khat ahi hi. A ki-itna uh, a nunnemna uh, a mihehpihsiamna u leh a ki niamkhiatnate un, i Kristian nuntakna tawh kisai-in etteh tak lua hi. Tu-in amau mel mu thei nawn kei mah le hang a kimu thei lai khat om a, tua in gamlak a Thangho-Liando kici vasa zem hoih mahmah nih kithuah helhel den, asan zaw pen Thangho, a engpak pen Liando kici i muh theih ahi hi. A vasa bel khankha, baibek cia khawng khat ahi hi. A lamdanna bel vasa beng peuh in tuate man cih ki thei ngeilo hi. Tua ahih manin a sih zawh nangawnun KAMPHA lai uh hi, ci-in ki gen hi.\nThangho leh liandote unau pen Cimnuai-ah suak uh a, Geeltui-ah khangkhia uhi. Geeltui pen gal in simin a ki siat ciangin Dimpi gam, Tuikawi-ah galtai uhi. Thangho zi min Hantong hi a ta neilo-in si hi. Thangho zong a sih ciangin Dimpi gamah kivui hi. Tuikawi tawh ki gamla lo Cingkual lo a ki khawh lai-in Thangho’ khi kimu hi. Dimlote haliam to khat in Taaklam mualah Thangho’ teipi mu a; Thangho’ lutang zong Dimpi hanken sungah sengbeem cia pha-in tuni dong kem uh cih thu zong om hi.\nLiando in zong zi nei a; amin Neihtong ahi hi. Lailen khua te’n a sialte a deihgawh manun Liando that uhi. Naulak te’n a lutang la-in Dimpi a Thangho’ hanah koih uh a, a gamh zong a taakdo (inka zawlpi) dongin tom uh hi.\n(Thulakna Tualchin Neihsial laibu: Guite kual a Luutna)\nLa Taangthu Tangthu/folktale Thuluui/Articles Vedeos\nItem Reviewed: THANG HO LEH LIAN DO TE’ TANGTHU LEH LATE. Description: Rating: 5 Reviewed By: Cinpu Zomi


url: =Khuadopawi tawh kisai kalung himawhna\nZomi te pawi lakpan pawilian penpen khat ahi KHUADOPAWIPI tusawngteng amunmun tekpan amuntawh kizui in ih hunngahzia tawh kituakin Khuadopawipi ahithei bangin kibawl tek a ahi zongin\n1. A ni kibang lo hi\n2. Mun khat leh mun khat khua khat leh khua khat ih zatdan kibang lo hi\n3. A thu kibang napi'n ih teldan kibanglo hi\nHih atunga thulu kong guan nadungzui in keimimal ngaihsutna ah hoih kasak ongpulak nuam ing. A hitheih zah in ani kibangsak tekin tua teh ko khuazatdan kei zatdan cih te pawl hikeizaw hen la Zomi bup ih telzia leh ih zatdan akibatkim zawh nadingin Zomi kipawna ahi GZA leh kipawlna tuamtuam pan makai te kikum khawm in akibang akineh penpen dingin laibu neu khat in gelh khia in tua siksan den thei leng cih kalung gulhna sawt mahmah ta hhi.\nZo ngeina alimzat deuh khua sunga ataltak zawdeuh te bang dongthei in lawkivailua te akisamlo teng paikhia in tulai khuahun tawh kituak leh khangthakte ading ahoih theipenpen in gawm tuah thei hileng cih hoih kasa hi.\nEi leh ei bel kitelsiam sam napi hangin minam dang ten ong dot uhteh adiakdiakin tuhun ciang Kawlkumpi ten zong minam te ngeina cihte ong thukimpihmahmah ta uh a eilam pan zong athu eitheihna bek hilo in minamdangte ong telpih theih dingin bang cihsep/zat leng hoih pen ding cihte thupi ka sa hi.Tukal sungin zong Myanmar News te ah ongsuaksak uh teh lungkim huai kasa mahmah hi.\nThu khat leuleu pan ih minam puan zatdan tawh kisai modle kidemna cih simlouh ni thupi zawdeuh te ah pasal ten ih minam puan kibangsak in numei ten zong ahithei zah in( agial leh akhui dan ) kibangsak thei hileng tua ihzatdan/ ih khuidan ziazua tesang a etlawm zaw diam cih zong ngaihsut huai kasa hi.\nZomi te mailam kalsuanzia ding lunghihmawhna tawh,\nH- Vum Za Nang\ntawmvei Dallas ( 918 ) 235-7234


url: =Canada, Mississauga City sung aom ansai khatah Bomb puakkham in mi 15 liam :: ZOMI DAILY\nposted on 25 May 2018 at 5:28 pm Lomkholna: Canada, News, Sawltak, World\nCanada gamsung aom ansai “Restaurant” khatah pasal 2 in Bomb sukham uh ahih manin, mi 15 liam cih Reuters pan kiza hi. Thursday ni in Mississauga City sung aom Restaurant khatah thupiang hi a, Bomb asukkhap khit uh ciangin tua mi 2 tepen aphual panin taikhia vingveng uhhi ci’n Canadian Local Police te’nzong genkhia uhhi.\nBomb apuakkhapna Restaurant pen Bombay Bhel akici Indian Cuisine, kala an akizuakna ansai khat ahihi. Thursday zanlam 10:30pm hunpawl in Bombay Bhel ansai sungah Bomb aki sukham hi a, mi 15 liamsak ahih manin, Hospital ah kipuakpah uhhi.\nTua aliamte lakah mi 3 pen nakliam phadiak in, Critical Condition tawh kikem uh cih Peel Regional Paramedic Service te’n genkhia uhhi.\nPasal 2 in apuakkhamthei “Explosive Device” te asukkhapkhit uhciangin Restaurant sungpanin taikhia vingveng uh a, ami kitheician manlo hi. Tuciangciang hih Bomb kisukham pen ko ii mawhpuak hi ci’n Responsibility apulak kuamah omnailo a, banghangin hihbangin Indian Restaurant sungah Bomb kisukham sesehiam cihzong kitheician nail hi.\nPeel Police te genkhiatna ah tua Bomb asukham pasal 2 tepen kum 20 gualpawl hidingin ummawh uh cihi. Tua Bomb puakkhapna hangin Mississauga City sung lamzikpi pawlkhat ki khakcippah in, Emergency Response Team te leh thautawi Armed Tactical Officers honkhatzong aphual ah delhpah ngeingai uhhi.\nNungdiak abeisa khakhat hunlai inzong Canada gamsung aom Toronto City sungah Ryder Rental Van khattawh pasal khatin mipi nawksakgawp in, mi 10 in sihlawh uh a, adangzong mi 15 bangin liamlawh uhhi.\nMore: Canada ah pasal khatin temta tawh amuhpeuh dawtgawp in mi 5 liam\nMississauga City pen Canada gamsung ah khuapi alianpen 6 na (Canada’s sixth-largest city) hi a, mimal Population zong 700,000 bang apha ahihi. Canada ii khuapi ahi Toronto City panin nitumna lamsang aom Lake Ontario aom khuapikhat hi a, Toronto panin tai 20 Miles (32 km) bek kigamla hi. Bombay Bhel kici Indian Restaurant pen Mississauga City sung aom Restaurant Chain minthangkhat ahihi. Sawltak #zomidaily\nPrevious: Thukhen siampa Sia Pum Nang ~ Lengtong Pauno\nNext: USA, Indiana aom sanginn khatah thau kikapna piang, mi 2 liam


url: =Germany gamsung ah meileng 2 kiphukha, mi 47 liam :: ZOMI DAILY\nposted on 6 December 2017 at 10:07 am Lomkholna: Germany, News, Sawltak, World\nWestern Germany, Duesseldorf City geinai ah zanni Tuesday (Dec 5) ni in Passenger Train meileng khatin vanpuakna Freight Train meilengkhat phukha ahih manin mi 47 bangin liamlawh uh cih AFP pan kiza hi. Hih tuahsiatna Accident hangin ahonkhiading in Rescue Operation te buaimahmah uhhi.\nAliam khualzinmi Passengers te lakah mi 3 pen nakliam phadiak in, adangte ahihleh sihlawhliang nadingin aliamgawplua omlo hi ci’n Meerbusch Fire Department pan thunei te’n Twitter tungtawn in genkhia uhhi.\nHih khualzinmi te tuanna meileng tungah Passenger akigawm in mi 155 atuangkhawm uh ahihi. Germany gamsung mi tampi kihencip in ateenna “most populous state” ahi North Rhine-Westphalia, Meerbusch-Osterath Station geinai ah Tuesday nitaklam 7:30 pm (1830 GMT) hunpawl in atuahsia ahihi. Tuahsiatna ahang taktakpen aki kansan laitak hi a, thunei te’n bangmah genkhiatna neinailo uhhi.\nFire Department te genna ah hih tuahsiatna hangin aliamte pen Rescue Services te’n avek un honkhiakhin uh a, aliam Passenger tepen damdam in zato ah puakkhiakhin uhhi ci’n genkhia uhhi.\nGermany’s state-owned rail operator Deutsche Bahn panin Spokeswoman khatin agenkhiatna ah amau meileng ahi DB Cargo Train pen akhawl laitak hi a, Britain’s National Express kici meileng in anawkkha ahihi ci’n genkhia hi.\nRescue Workers te’n aliam khempeuh nitaklam 9:15 pm (2015 GMT) hunin honkhiathei uh cihi. Fire Department te’n akhahkhiat Photo sungah meileng Carriage amasa pen aki phutkhakna hangin siangawhpian a, ahi zongin anunglam aom adang Carriage te siatna omlo hi.\nAki phukha meileng nihte pen atuk omlo in, anih in meileng lampi tungah akitungsa “standing upright” in omtuak cihi.\nNational Express Driver papen ameileng hawlna buksung ah awkcipdek a, ahi zongin Firefighters te’n honkhiapah uhhi ci’n Federal Police te’n genkhia hi. Liamna bangmah omlo in, ahi zongin patau lauthawnggawp cihi.\nMore: Kuala Lumpur khuasung ah “KTMB Cargo Train” vanpuakna meileng khat tuahsia\nAbeisa May khasung inzong Eastern Germany ah Regional Train khat meileng lampitung panin pialkhia in, mi 7 liam uhhi. Germany gamsung ah meileng tuahsiatna ahuaisia penpen ahihleh 1998 kumin thupiang ahihi. Tuakum in Lower Saxony, Eschede ah High Speed Train khat meileng lampi panin pialkhia in, mi 101 takin sihlawh a, Germany gamsung ah “deadliest train accident” in ki ciamteh hi. Sawltak #zomidaily\nPrevious: Zomi Media and Writers Association (ZoMWA) thu kikupna & makaithak te\nNext: Singapore pan Malaysia azuan Bus khatleh Lorry kiphukha, mi 14 liam\nDollar Million khat val aki khaizeizai McGuire’s Irish Pub\nCNF leh Zomi te hong thahna vai 2002


url: =Refex Energy Ltd. Successfully Commissioned A 10 MWp Solar Plant In Kolayat Region In Rajasthan - BRIDGE TO INDIA\nRefex Energy Ltd. Successfully Commissioned A 10 MWp Solar Plant In Kolayat Region In Rajasthan


url: =BC 1027-256 Sengamah Jo (Zo) vaihawm lai.\nBC 221-207 Sengamah Chin vaihawm (Chin Empire) lai.\n4 AD Zomite in Dangka (Taka) na na nei khin dingin ki-ummawh hi.\n6 Chindwin zanggam tengah na na teng uh hi.\n108 Pagan (Pugam); Popa (Pupa) mual kiimah teeng (Dahpa? Penglam? te hun)\n600 Pyute Kawlmi suak; Kanyante Rakhine-mi suak; Thet mite Chin (Zomi) suak.\n750 Zomite Minbu,Thayet, Aunglan (Myede), Natmauk,Taungdwingyi, Pyi-ah teeng.\n1044 Anawrahta in Sukte zoin Kumpi lian masa suak.\n1084 Kyansittha zi Kumpinu Thambula (Zomi)\n1200-50 I pu i pa ten Khampat khua-ah Mawng (Bung) kung suan.\n1254 Narathihapati zi Kumpinu Saw (Zomi)\n1370 AD khawhkhen, Kawlpi (Rajagya-Yesayo) tung.\n1450-700- Luseite Lentang le Ciau kikal ah teng.\n1500 Zosuan 'Anal' te Manipur tung ding in ki um mawh hi\n1570 Guite Pu Gui Mang in Tedim Khua Sat\n1600 Khumi mite Paletwa tung ta mai thei.\n1700 Alaungpaya kumpipa in khamtung galkap la in Syrian gam sim.\n1720-30 Mara ten Simtuipi tung ta dingin ki-ummawh hi.\n1813 Rev. Adoniram Judson Kawlgam tung (Missionary masa pen)\n1856-1859 Sim leh mal ki do hun.(Mizoram)\n1857 Tedim sim ding Meitei 1500 kuan, Meitei in lel. Zomi leh Meitei kido khatveina.\n1862 Mautaam Khat veina.\n1871 Guite Innpipa Go Khaw Thang Meitei ten man. 1872 in Phaipi tonginn sungah si hi.\n1884 Aksi kiat kum (3-11-1884).\n1886 Mangkang-te’n Zogam (Cin hills) sim kipan.\n1891 Thantlang la ding kuan, kido, Rs. 5000 gaam.


url: =U.S Visa Fee akhang maw akhanglo US paisawm khat i theihding thu :: ZOMI DAILY\nposted on 12 April 2018 at 10:13 am Lomkholna: News, Thangvanlian, USA, World\n1. B-1 Visa: B-1 pen sep ding vai khat peuh nei a zin mite zat hi. Gtn. Khawmpi, Conference, Meeting, Consultation, Negotiations adt. B-1 Visa tawh a zin mite in nasem thei lo uh hi. A taktakin Visa kha 4 ahih kei leh kha 6 hong kipia, om ding hong phal uh cih sam hangin Gospel pai kawikawi a kha tampi tam pen US kumpi thukhun tawh akituak lo ahi hi.\nTua ahih manin Visa a ngah zahzah a tamte in Visa a nget kik uh ciangin ngah haksa sa thei uh hi. B-1 Visa ngetna dingin USA pan sapna lai (Supporting document) gina kisam ham tang ahi hi.\n(The B-1 business visa is for persons entering the U.S. temporarily for business activities like meetings, conferences, consultations and negotiations. They cannot work while they are in the U.S. nor can they be paid by a source in the U.S. People intending to work in the U.S. need to go in for work visas like H-1, H-2, L-1 or other visas. People entering the U.S. for pleasure, tourism or medical treatment need a B-2 Tourist Visa).\n2. B-2 Visa: Tourist Visa ci a i theih, gualnopna ding a nop zin ahih kei leh zato kah ding cih bang a zinte in zang uh hi. Biakna vai a zin Zomi a tamzawte in B-1 Visa pai uh hi.\n(The B-2 Tourist Visa is a non-immigrant visa meant for persons entering the U.S. for pleasure or medical treatment. The B-2 visa is commonly referred to as a tourist visa. Persons wanting to enter the U.S. temporarily for business purposes need the B-1 Business Visa).\n3. B-1 Visa tawh pai a sawtpi tam a Gospel pai kawikawi, cih pen US kumpi thukhun tawh zong akituak lo ahi hi. Tua dante pen en biakna vai i cih hangin kumpi in business a hong ciapteh sak hi. Tua ahih manin khawmpi/meeting cihte pen businesss kici a, B-1 Visa kisam ahi hi. Link >>>\nEi mite nget visa pen DS-160 Nonimmigrant Visa application kici ham tang hi.\nVisa fee tawh kisai bel hih anuai a lahna kitel pen sa ing. Pawlkhat in khang lo, peuh ci in upmawh vive hi mawk in website a a koih uh pen man pen dingin um ing. Link >>>\nLaigelh: Rev. Thang Van Lian\n(Ph.D Student of Columbia Theological Seminary,USA)\nPhualva Lungtuak Media\nPrevious: Pa Sian Za Kham (kum 47) in Tulsa ah hongnusia\nNext: India ah pasal khatin anu asihzawh kum 3 sung Freezer sungah kemcip\nZomi Ngalliam Zuapa Pu Cin Sian Thang tangthu


url: =Zomi leh Makai ~ Cin Khaw Mung :: ZOMI DAILY\nposted on 19 September 2019 at 7:15 pm Lomkholna: Article, Leadership\nThupatna :: Mikhatin makai sem ih cih ciangin mawk sep theilo a, a sep nang mun (position) kitangsam hi. Panmun neilopi in lah makai ki sem theilo a, panmun nei a makai khempeuh lah a lawhcing hi khin tuanlo zel hi. Zomite’n hih panmun thupi ih sa mahmah hi. Panmun nei khat pen na khempeuh hih theihna power, authority nei ki sa kha in, tutphah tungah tu in, tua a panmun pen tutphah tung pan a len mite hi hang ci in ka ngaihsun hi.\nTutphah tung bek a tutna pen makai hoih leh makai lawhcing hi lo a, Makai hoih ih cih pen leilak ah zong tut theih kul ahihi. John C. Maxwell in “panmun pen makaihna ah a niam pen dinmun” hi na ci hi. Makai suah theih nading in panmun kisam a, tua panmun pen thu neih nang hilo in, nasep theih nang hun hoih ngahna mun hi zaw hi. Tua thei in ih tel nak leh ih makaih sepna khat peuhpeuh ah lawhcing ding hi hang.\nMakai hoih suah theih nading\nZomi leh makai cih thu ih ngaihsut ciangin, a ngaihsut tak mahmah thu ahihi. Bang hang hiam cih leh Zomite pen nungzui hoih, nungzui gina leh nungzui kician hi na pi’n makai hoih, makai gina a ki tangsam minamte ih hihi. Makai cih pen nungzui neilopi lah makai ki ci theilo a, nungzui nei khempeuh lah makai gina hi khin tuanlo leuleu zel hi. Makai hoih i cih in thu neihna hilo in, sepkhiatna tawh makaihna ahihi. Makai hoih leh makai lawhcing ih cih te pen gelkholhna kician nei a lam man tawh a mite a makaih siam mite ahi uhhi.\nZomite makai cih min a deih leh makai a ut mite hi hang ci in ka ngaihsun hi. Thu khat peuhpeuh thei in-thei takei leng, tel in-tel takei leng, siam in-siam takei leng makai dingin hong ki seh nak leh niallo in a mangpah thei te ih hihi. A makai thei ding leh a makaih siam ding hi leng bel phamawk kei ven. Makai ih ut zah in lah makai hihna dinmun taktak a la zo kitawm mahmah hi. Tua ahih manin, ih hanciam zah in ki gualzo zolo leh ki muibun thei taktak lo hi. Zomiten ih lelh mahmah khat pen Makaih cih min ahihi. Tua ahih man in Makai hoih i hih theih nading in thu tampi tak lak pan a nuai a teng en suk ni.\nNungzui kician hih masak kul\nGreek Philosopher Aristotle in, “Nung zui hoih ahi theilo te Makai hoih hi theilo hi” ci hi. Nungzui kician, nungzui gina ahi ngeilo makai tamlua ihih manin, makaih zia kitel kimlo ahih manin ih makaih na mun ah ki muibun zolo hi. Makai na ut leh nungzui hi masa phot in la, tua ban ah sin in tua khit ciangin makai sep pat ding ahihi. Tua hi leh muibun in mi tampi tak te ading makai hoih na suak ding hi.\nGelkholhna, Lam lahna kician neih kul\nGelkholhna kician tawh makai theilo ihih manin makai i sep hang khantoh nang i sep tawm mahmah hi. Lian Muan Kim in a lai gelh na ah, lai-at siam Katherine Anne Porter in, mipi 50% in koi lam zuan a pai cih theilo uh a, 40% in a pai nang mun uh a khensat theihloh laitak in 10% bek in koilai ah pai ding cih a thei uh hi, ci-in gelh hi.” Tua hi a, mi tampi takin tupna leh gelkholhna kician a mailam ading uh nei khol theilo ahih man un, a kalsuan dan ding uh lam man a lak thei ding makai kician kitangsam uh ahihi.\nTua ahih manin, makai khat in mipite tha zawh ding hilo in, ih thu zawh theih ding kitangsam hi. Tua bang hih theih nading in, gelkholhna kician tawh lam maan lah theih ding ngaihsut huai mahmah hi. Ih gel dan zong hoih, ih lam lah dah zong hoih mahmah na pi’n a ki sam khat in bang hiam cih leh ei mahmah in ih patkhiat ding ahihi.\nSepkhiatna tawm ahih manin kilawhcing zo taktak lo hi. Makai ih hih leh sep masak ding sangin sawl ding lam a ut masa zaw mite ih hihi. Makai hoih ih cih te pen sawl lam sangin ah, sepkhiatlam a hau te lawhcing zaw uhhi. Ih gensa mah bangin, tutpha tung a tutna bek pen makai kician hilo hi. Makai sepna ah tut hun om a, sepkhiat hun om hi. Na sepkhiat hun sangin, tutphah tungah na tut hun atam zawk leh na makaih sepna ah lawhcinna taktak ngah zolo ding hi teh. Makai khat na hih leh mipite khualin, nang mahmah in mipite etteh dingin mapang in, na sepkhiat masak ding kitangsam mahmah hi. Mipite in makaite hong encik mahmah uhhi.\nZomite sungah bang hang kithutuak lohna, kikhenna tam hiam cih leh, makai te ki thu tuaklo ahih man ahihi. Tua hang mah in zong i minam sungah khantohna omlo in, ki langbawlna khang hi. Pawlpi khat le khat ahi zongin, kipawlna khat le khat ahi zongin, kipawl theih ding sangin ki-elbawlin, na sepna ah a ki dembawl te ih hih man in khantohna tawm pah hi.\nTua ahih man in makai te ki thu hualin, ki thutuakin mapang khawm thei leng i minam sungah ki itna, ki pumkhatna leh khantohna bukim om pan ding hi. I minam sung a khantoh theihlohna pen makai ten deihsakna neilo ahih manin ki picing theilo, ki khangto theilo hi. Makai te in lainatna leh veina lungsim tawh mipi te makai lo in, angsung khualna bek tawh mipite makaih ahih man in khantohna tawm hi. Tua ahih manin makai lawhcing i suah nading in kithuneihsakna lamsang khiamin, sepkhiatna, huhna leh panpihna lam tawh mapang in, i mipite lam alak thei kim dingin Topa’n Zomi Makaite thupha hong pia kim ta hen! “Makaihna i cih in thuneihna hilo in sepkhiatna ahihi” Cin Khaw Mung (PhD cand.) September 12, 2019 (Thursday)\nPrevious: Omsan hithiat ~ T. Sawm Lian\nNext: Zomi ading mapanna tomkim ~ Sia Do Khup\nIS dingin upmawh te’n ICRC te nasem Afghan mi 6 kiim that ~ TK Lian


url: =Happy Sweet December ih kicih lanlan hangin :: ZOMI DAILY\nposted on 9 December 2013 at 12:37 pm Lomkholna: Article, Biakna, Zomi, ZomiQuavadis\nHappy Sweet December ih kicih lanlan hangin lungleng het lo in a dawn thei mi a tam mawk diam! A lungleng theite aa ding panin lunglen hun hong tung zel hi ta mah ei guaite! Hunlui ngai a lunglen inlah khiatna nei nawn lo, mual hong liamsansa it leh ngaih ngaih teng ngai in kapkap ta lehang lah sul hong hekik ding hi nawn lo a maw. Cikciang lungzuan a theng ngei diam aw cici ingh e. Mangngilh sawm ta lehang lungsim sung leh mitkha ah hong suak teitei om a, mangngilh nuam kei ta lehang ih mangngilh veve om zel mawk! Leitung pianzia lamdang asa hikeng, mihingte lungsim ngaihsutna paizia mah tel hak sa penpen ingh.\nPhawk loh ding tengin lungsim va bang hong phawng uh a, phawk dinga kilawm tengin lah mual hong liamsan vangvang mawk mete guaite! A lehtat tat mihingte lungsim, na khempeuh a kilehbulhna hi leitung bel bangzah takin ih cimtaak phial zongin Pasian in hun ta acih mateng a nusia thei lo himawk hang ei. Bangbang ahita zongin ih lungsim puakzia tek tawh ut in ut takei lehang Pasian hehpihna tawh ih dam naak leh Sweet December a dawnzo suak ih hihman in Pasian tungah lungdamna lianpi pulaak ni.\nItna icih a bei thei diam ?\nBei thei lo, mihing ih nuntaak lai teng Itna in bei hun nei ngei lo, kiam thei cih thu hibek hi. Ngaihna leh deihna ahileh bei thei ci uh hi. Hih thu bel kenzong um ingh, bang hang hiam cileh ih neu laiin ih deih mahmah van khat hong kileisak leh a sawt lo in kicimtaak a, ih deihna bei hi. Tuamah bangin ngaihna ih cih zong ih ngaih mahmah uino khat in hong pet leh ih ngaihna teng bei hiau thei hi. Ahizongin tua ih ngaih mahmah uino pen hong khan ciangin hong kigawhsak in hileh ih khitui taak datdat veve hi. Ngaihna icih a bei thei tawh kibang napi beisiang thei tuan lo hi.\nTua ahihman in kei mimal muhna ah Itna mah lian pen a, Ngaihna in nungzuih pah in, Deihna in a nungdal hi. Hiteng thum kigawm khawm tawh ih It ih Ngaih leh Ih Deih khat ih muh ciangin a ki It , a ki Ngai leh a ki Deih takpi mah a hihi. Tua teng thum tawh lungsim khensat a ih teel khit khat tawh ih kikhen ciangin Sihna sangin na zaw a, nuntaakna in manphatna nei nawn lo liang leh kilawm hi. Ahizongin…..\nVantunggam ka tun ciangin Pasian ka dot masak pen ding thu nam 4 te:\n1) Bang hangin a ki It a ki Ngaite pawl khat kiteeng sak a, pawlkhat te khitui naptui tawh kikhensak mawk na hiam?\n2) Bang hangin hih leitungah mi dikte sangin mi zuautat thei leh mi diklote’n thupha sang zaw mawk uh ahiam?\n3) Bang hangin mipil misiam tampi takin amau tawh akituak ding dinmun thupi ngah zo lo uh a, amau pilna siamna kham zo lo mawk uh hiam?\n4) Bang hangin Christian kici lakah hizah takin kikhen thaangna piang mawk ahi hiam?\nLungsim natna leh Lunggimna !!\nMihing khat na hih nak leh lungsim natna leh lunggimna cihte pen na thuak ding khat ahihi. Na nuntaakna ah hibang natna hong tunte pen midang hi lo uh a, na kinaipihte leh na lawm na gualte banah na lawmnu na lawmpate leh na it na ngaihpente hi hamtang uh hi. Bang hang hiam cileh amaute’n na lungsim sungah mun luah khin uh a, kikhenna mun hih leitungah a ki It a ki ngaipen te zong kikhen veve uh hi. Tua kikhenna hangin lungsim natna leh lunggimna hong om a, lunglen khuangaihna tawh hong kigawm uh ciangin a thuakdan hong nuam pha het lo hi. A lel tampi ki om a, a zawngkhal lawh tampi ki om hi.\nAhizongin lungneu ken maw, hibang na thuak ciangin Itna anei mihing picing na hihna hizaw a, nang hong it zong mi na om hi cihna a hihi.Lungsim natna leh lunggimna a thuak khalo te min leh puam kigelhna laibupi na sim lecin hibangin na kigelh ding hi. Suahni—–, Sihni—–, R. I . P. Na kici hamtang ding hi. Na eng hiam? Lungsim natna leh lunggimna anei lote pen khualak ah puan zong silh lo a vakvakte hi uh a, phatmawhsak anei lo mihaite hi uh hi. Na eng hiam? Francis Lamthang (Zomi Quavadis)\nPrevious: Christmas hunsungah ngaihsut ding thu pawlkhat\nNext: ZAM min laihkul keimah ei ~ Tg. Kham\nVondeih Kep Ding – 60 (Pau Khan Kap)\nMali gamah al Qaeda tawh akizom migilo 2 kiman\nZCD Khawmpi ~ Go Sawm Khup\nMyanmar in gampualam ah buhtang zuakkhiatna hangin $$1.11 Billion sumlut ngah


url: =Eunice, LA Motorcycle Insurance | Motorcycle Insurance Local\nEunice Motorcycle Insurance\nMotorcycle Licenses in Eunice\nAffordable Motorcycle Insurance in Eunice, LA\n^ Click here to compare Eunice Motorcycle Insurance options now & find a motorcycle insurance plan.\nMotorcycle Laws in Eunice\nMotorcycle Insurance Providers in Eunice, LA\nEunice, LA Motorcycle Insurance\nMotorcycle Insurance Coverage Requirements in Eunice\nMinimum Liability Limits in Eunice, LA: 15/30/25 \nInsurer Verification of Insurance in Eunice \nEunice Motorcycle Insurance Liability Requirements\nMandatory motorcycle insurance coverage for riders in the state of Eunice, LA.\nMotorcycle Insurance Requirements in Eunice \nMotorcycle Insurance Laws & Regulations in Eunice, LA\nMotorcycle License Regulations in Eunice, LA \nDetailed information about Eunice laws and regulations regarding obtaining and maintaining a motorcycle license in the state.\nMotorcycle License Laws in Eunice\nMotorcycle Equipment Laws in Eunice, LA \nVarious regulations and laws in Eunice regarding riders and passengers of motorcycles, as well as the equipment used on bikes.\nMotorcycle Equipment Laws in Eunice\nRider & Driver Facts in Eunice, LA\nEunice Accident Reporting Regulations\nAccident Reporting in Eunice \nEunice Highway Facts\nSpeed Limits in Eunice \nEunice Motorcycle Registrations\nThe city of Eunice (Louisiana) has an approximate population of 10,398 and is located in St. Landry County. \nTo learn more about about Motorcycle Insurance in Eunice, or for additional resources related to Eunice Motorcycle Insurance, visit the Louisiana Department of Insurance.\nLocal Motorcycle Insurance in Eunice, LA


url: =Tulaai Leitung Thuthang Tuamtuam Updates November 18, 2014 :: ZOMI DAILY\nTulaai Leitung Thuthang Tuamtuam Updates November 18, 2014\nposted on 18 November 2014 at 10:49 pm Lomkholna: Khawmpau, Myanmar, News, World, Zomi\nUS gam a omte theiding\nMawtaw nahawl laitak ahangkhat peuhpeuh tawh Palik ten ongkhawl sak a leh lamnawl lam neh in khawl inla, namawtaw tungpan tuakkhia kei in ID&Insurance laakkhiatsa in nei inla naman ongkiuh ciang man hongpan in. Palik pan ongneh ciang nakiim napaam leh an ipsung khawng mawksawk bualbual se kei in. Natuah khiat leh kol ongbulh pah ding uha, na ip khawng namawk sawk bualbual leh thaula ongsa in ongkap giap ding uhhi.\nMawtaw Accident na tawh liamna baaina ngah a zato lum cihbang in na om leh Insurance ongpiak zahzah tawh lungkim pah kei inla bangteng kangah theihding hamphatna omhiam ci in atelcian te tung ah teltak dong masa in. Na mawtaw tung a tuang khat peuhpeuh liamna baaina aneih leh alungkim bang un gamta sak in. Insurance tamkhan ding lauman peuh liau noploh manpeuh a zato khawng napai pih keikei haihai leh vok sang haizaw nahiding hi. Mi khat tawh nakiphut lian in naliau zahding Insurance te kigingkhin a, na insurance akhangzahding khangkhin ta hi. A liau ding lam nangtawh kisai kilkel lo a khasim piakding bek naseptheih ahihi.\n· Israel gaam Jerusalem khuapi I nitumna lam Synagogue a Pasian bia mipi te lak Palestinian tangvalno nih in November 18, 2014 ni in phialkap a mi 4 sipah mi 6 naakliam simsim uhhi. Kua khutma lian cih Israel lampan kacian saan uha, tellian leh umguigam maai guigam bangsakding ci in Israel Prime Minister Netanyahu gen hi. US Secretary of State John Kerry inzong adahna thu Netanyahu kiang ah phone tawh gen hi. Misi te peen 3 USA mi hi in 1 Briton ahi uhi. Mikap nihte leh palik ten muitumna in nei uha, hingnawnlo uhhi. bbc.com\n· September kha pan kipan Hongkong gam ah China te thupiakna kuul sese lo a makaai teeltheih nading Democracy diktak ngahnading deihna tawh lungphona aneite Hongkhong thukhen zumte in hahsiangding thupia uh ahihman in November 18, 2014 ni in palikten nil kipan ziahziah uhhi. Lungphona anei sangnaupangten palikte aleh vaatloh nading in hoihtak kimuam hi ci in sangnaupang makaaipi Joshua Wang in gen hi. voanews.com\nBehlap toto ni ee\nPrevious: Jerusalem khuapi ah mi 4 kithat, mi 6 liam\nNext: Politics i cihcih bang hiam? ~ Hau Za Cin\n1st ZOMI FORUM\nTonzang Gam ZCD Nasepna\nA suakcil naungek bangci kepding? (2)\nNupite’ theih dinga kilawm (2)


url: =Ka khitui tawh kagelh laimal ~ Deih Tung :: ZOMI DAILY\nposted on 19 May 2016 at 8:30 pm UTC+9:30 Lomkholna: Article, Deihtung\nKa lupna tungpan in ka thawh khiat ma in ka phaitom te ki ho kaza hi. Ka phaitom te inn vuah nupi khat ahawh hi a, tu nitak ka anhuan ding bekbek uh om lai, zingciang a ding annek ding nei nawnkei ung dah lua ing ci a, a ki ho nupi nih aw ka za hi. Ka lungsim ah tua nupi te kammal in hong sukha lua a hih manin ka lungnuam kei hi. Tu nitak annek ding bek omlai in zingciang a ding ka annek ding uh omnawn lo hi cih mawkpen ka ngaihsut ciang kakha siat suak lua inka khitui a luang hi. Tua hun lai tak in anlak hun lah hi lo, guahzong zu nai lo in ankung te khuk tan tan pha pan hi.\nTua ankung te hong khangto in a ki nek theih nading pen kha 5 bang in samlai ding hi. Guah tui pai baih in be tuamtuam a gaubaih leh kha 3 sung in bel begau ta ding a, be ki ne thei ta ding hi. Kha 5 sung bang annek ding pen koi ah zong mawk ding uh a hihiam? Tua nupi nu te inn kuan pen innkuan 5 bang pha uh hi. A tate neu lai in a pa uh lah dam lo gun a hih man in kumsim in an a taw den inn kuan khat a hi uh hi. Ko lah bang mah huh zo lo in, a mau aw te ka zak ciang lah ka khasiat tha a suak hi.\nKa nu kiang ah nu aw ih innvengte in annek ding nei nawn lo uh a hih teh bang cih sakding ih hiam ci in kanu ka dong sim hi. Ka nu in nang koi ci theih na hia? Kua te maw? Hong ci in a mite ka gen hi. Ka nu kiang ah nu aw en an nek khat in an haibang zah huan ih hiam ka cih leh ka nu in ankhing khawng ih deih ciang bel antang hai 6 ih huan zelzel hi ven bangci in maw bawi… hong ci hi. Ke’n zong ka nu kiang ah nu aw… ih antang huanding zah lang bek huan ni in ih innveng te hawm ni. Enzong buh ciim in huan in a mau zong buh ciim in huan le uh nung ta zo ding hi ka cih leh ka nu in ka lung sim a theih teh lamdang sa lua in na lungsim langdang ei ka ta, nangbang lung sim a nei ding mitam pi ki sam hi.\nMailam ah hih lung sim kem cing in la na paina peuh peuh ah tua lungtang tawh nung ta inhong ci thuah lai hi. Tua ni pan in ka innveng te uh antang ka hawm zelzel uh a, ko zong puksi lo, a mauzong puk si lo inka om to to uh hi. A hi zong in ka annek uh tha in lutlo lua ahih man in ka gawng thei mahmah uh hi. (Keibang nidang a ka lawm te, hong mu ngei te in tu in hong muh uh teh hong thei nawn lo phial uh hi. Bang hang hiam cih lehTopa inthupha hong pia inka annek khop ding a kicing in hong pia hi.)\nKhuakhal hun sung hong kheng piang ta in guahtui hong pai ta hi. Guah zulak ah sangnau pang te lukhu nei lo a om, khedap nei lo sang nau pang ka inn veng vuah om a hih man in ka lung a nuam het kei hi. Ke’n lah sum nei lo in bang mah ka lei sak zo kei hi. Khat vei ka inn vuah zinkhat ka nei uh a, tua ka zinpa uh pen zanggam pan in Mizo gam ah sum thalawh a pai khat a hihi. Mizo gam ah guahtam lua in sum kitha lawh thei lo a hih manin a pute in deih nawn lo inhong ciah sak khat uh a hih man in lamsap ding sum nei lo hi. Khuatateng ah zingtung kawi kawi in a khua uh a zuan a, a ciah ding a hihi.\nKokhua hong tun teh ka inn uh hong tung a hih manin ka hih theih zah un zinka do uh hi. Kazin pa uh pen hong pai na in a puanteng,a van teng khem peuh kawttum a hih man in apuan silh tawm ding om lo a, ka puan neih sun sun a mah tawh a ki tuak ding te ka silh sak uh a, ka teeng sak uh hi. Ka khua hausa te un lengla te zin tun man ding(ehsazian) ci in sum hong dong uh a, ka zin pa un a sum teng hong simsim leh sawm nga zong cing zo lo hi. Khua Hausa te in mimal khat ciang hih khua ah hong taam peuh mah 50 ta ka lak uh hi. Tua 50 na neih kei leh hih khua sung ah ki tam thei lo hi ci uh a hih man inka zin pa uh dah mah mah hi.\nBangbang hi leh hong thum ing, gun ka tun in ka gil kial lua in khauhsuai kuang khat ka nek man a ka sum a cing nawn lo hi. Khauhsuai ne lo in hong pai zo suak hi leng sum 50 valnei mah ding hi veng, hong thum ing. Tu zanhong giak sak ta peuh un ci in thum hi. Sum a neih loh tak teh hehpih huai salua ka hih man in ka nukiang ah a tawhtang ngen in ka singkuang sung uh ka va en a kasum bawm sungpan un sum 50 la in hausa te kiang ah ka pia hi. Kozong sum anei het lo pi hi in a hi zong in ka lengla pa sang un hau zaw ding in ka ki umveve hi. Banghang hiam cihleh ka sum bawm sung vuah sum 100 cian lai hi.\nNitak an nek hun teh ka zinpa uh tawh an ka ne khawm uh a, ka zinpa uh kasap uh leh kei no tawh an ne khawm ding inki lawm keng, no innkuan in ne un ci inhong ut lo hi. Ka nu in tuabang hi lo hi, na inndan in ngaih sun in la an hongne in a cih teh an hongne hi. Ka nu in a kuangsung ah a thuk zahzah bek ne in, mehkhawng ih suah kei nakleh a ma thu in suak ngam lo hi. Tua dan a, aom lam ka nu in a theih teh meh tam pi pi in thuk a, tam pi tak ne in a gil vah hi. An kanek khit uh ciang a mapuan teng ka meisak vuah ka khai uh a,a gambaih thei theiding in ka hih keu sak uh hi.\nNitak lup hun hong tunciang ka nu in ka zin pa uh lupna ding bawlsak a, tua lai ah ka zin pa uh lum sak hi. Ka zin pa uh a lup khit zawh nai 1 khit khawng tehka nu in a khaansung ah va pai in a va et leh lupna tung a, delhphah tungah na lum lo in, a nuai a bang mah silhlo in na lum hi. Ka nu in a muh teh hey…banghang hih lupna ah lum lo na hia? Hih lupna pennang lupna ding a kong bawlsak ai ve, hiah lumto in acih teh kazin pa un aw, lungdam lua ei nong bawl nate lamdam sa lua ing. Ke’n hih lupna pen no lupna ding sa in a lum ngam lo…. a cih kawm in lupna tung ah lum to a, ka nu in puanza hoih tak in thuap hi.\nZingsang khua vak tak in ka zinpa uh a pai kei leh a pai na ding khua pen gamla a hih man in zekai in tunghak leh khua mui ding aiciang cih na tawh zingsang pai khiat sak baih ding in ka nu in ngaih sun a hih manin ka nuzingtho baihin buhsih huan sak a, an ne sak in a sun an ding zong ankan thohsak lai hi. A pai ding tak teh tuipuan 3 ka neih lak vuah khat ka pia uh a, lampi ah sum a ki sapkhak leh cih natawh ka nu in sum 50 piak beh hi. Ka puan a silh sateng pen ka nu in silhsak suak lel in nang a ding a thak ih lei zawh ciang hong lei sak ning hong ci a hih manin ka puan a silhsa teng silhsuak in ci in kapia uh a,ka inn pan un nuam tak in apai khia hi.\nGuahtui hong kang in phalbi hong tung leu leu in khuanak dam khia lua mah mah hi. Kozong khua dam kasak man un ka inn vuah neih sun sun puanteng silh, puanza neih teng thuap in ka om hang khua dam kasa lai veve hi. Nikhat ka innveng te kiang vuahka hawh leh a nu un a puanza uh phim tawh khui khui a, ka et et leh a puan za uh pen a mel tak tak bang hiam ki theinawn lo hi. Thuapthuap uh a hihman in a thak lai a, a meel pen bang meel hiam ki thei nawn lo hi. Tu in a hih leh meel 10 val ta hi.\nA innsung vuah ka lut leh a innkuan vua a silh uh tua puanza khat bek a hih lam ka thei hi. Adelhphah uh a lum ding hiam ci in ka et sim leh delh phah puan nei lo uh a, singpeek tung bekah a lum uh hi. Hih innkuan te lupna leh a puan za te uh ka muh teh ka khasia in hehpih huai ka sa hi. Ka inn vuah ka ciah khit teh ngaih sunsun inko puanza khat hoh kipia ding hiam aw…ka cih cih hang in ka pa in gim pi tawl pi tak in mizo gam ah a sumtha lawhsa tawh a ki lei puanza a hih man in kuamah ka pia ngam kei hi. Azenzen in tua hunlai in sum a zong thei khat hi leng ka puanza neih lai khat uh ka pia ding hi.\nPuanza lah pia zo lo ka hih manin ka lung sim a nuamkei hi. Nitak ka lup ding ciang in ka delhphah teng lakhia in, puanza dalnih ka thuap pen dalkhat la khia in dalkhat bek ka silh hi. Lukhamzong lakhia in lukham nei lo, delhphah nei lo, puanza dal khat bek tawh ka lum hi. Hih zan in khuadam sa lua in ihmutheilo ka hih man in puanzanei lo, khuadam thuak te nuntak dan ding nakpi tak in ka ngaih sun thei a, ka pil na a khang tuam tawh ki bang ka ki sa hi.\nKa lovuah nupi khat hong kuan a, ka nu in banghang a, ko lah thahong cial lo, sumtha lawh lahlazo lo ung a, bang hang a kalo vuah hong kuan na hia ci in ka nu in dong hi. Tua nupi nu in CiinMaan a hi hi. Hi nupi nu pen ka pa neu te khat tawh zawlta nei in ka pa neu in lah kiten pih nuam lo a hih manin a ta tawh bi inn, gamsai tawh ki um buukneu khat ah a teng uh a hihi. Tua nupi nu in ka nu kiang a, U aw, ka nau Cin Thang(ka pa neu tawh a neih tapa) in kawlkai duh lua in kong mawk nget ding lah ki suang kaicia na lo vuah hong kuan in hong tha lawh hi ing. A cih teh ka nu in mawk mawk aw…. nitha tawh tha lawh ding sen in ka kawlkai uh zong hoih beek kei in na ut hun hun in ka huan vuah kawlkai hong to in ci hi.\nTua ni nitak pan ki pan in tua nupi nu in ka huan vuah kawlkai hong to zelzel hi. Annek ding a neih loh uh ciang in ka huan vuah kawlkai hong to zel uh a, kawlkai a ne uh a hi hi. Tua danteng tawh hih nuta te pen hong nungta to to uh a, a hi zong in annek lim lo lua uh a hih man in a ci uh hong dam lo hi. A nu lokuan a, a nungah seng in singtam pi pua hi. A ang ah CinThang pua kawm in lo kuan, vai ciah cih danin a om gut lam uhka mit kha in ka mumu lai hi. Tua a om na buuk no zong ka pa in bang bang hi leh na pa neu un lahki teen pih nuam lo mawk a, ki teeng ta kei le uh eima si, eimasa mah uh a hih teh Buukno khat lam sak ni ci in a lamsak a hihi.\nHihte nuta annek lim loh luat man in hong dam loh uh tak teh ka nu lehka pa ki kum uh a, hih te nuta ih inn ah sam in khoi dam ni ki ci uh a hih manin ka inn vuah ka sam uh a, zatui siavuan te ka bawlsak uh hi. Nikhat dammawh veh te khat in Apple tui hong puak a hih man in a nuta un tua apple tui dawn uh hi. Banghang hiam cih leh a mau nuta in lah duh lua uh a hih manin a ki pia a hihi. Ka nu in apple tui dawn le uh hoih lo ding cih lam thei hi ta se mah leh duh lua mah mah uh a hih man un a khasiat khak ding uh ut lo hi.\nApple tui a dawn khit phet un anu in khua phawk nawn lo a, a om dan hong maan nawn lo hi. Siavuan pa in zatui a sut sawm leh zatui lut thei nawn lo a, bang mah ki cih thei nawn lo hi. Sihding a ngak a hih hang in a taneu a ngaih sut teh sizo mahmah lo hi ding hi ven …ka nu in zong a lungnop na ding ci in thu vai khak hi. Maan no aw hih na ta tawh ki sai in lunghiang kei in…ke’n ka sung a piang bang in na kem ning, lung pha mawh lo tak in pai in. Ka ta bang in kemding ka hih man in lung phat mawh na ding in bang mah nei het kei in aw…a cih khit teh anu in hong sih san hi.\nCin Thang zong a nusih khitteh ka nu in annek tui dawn dan, moh,suaklu, a tuamtuam lei sak in nesak zelzel hi. Cin Thang pen a nu in bangmah leisak zongei lo a hih manin moh cih khawngnek theih ding in zong tuat lo hi. Suaklu khawng muamsak leng duh lo lai hi. Banghang hiam cih leh a nutawh a om lai in bang mah ne zo lo lua uh a hih man in nektheih a hih lamna ngawn a thei lo khat uh a hi tazen uh hi. Hih Cin Thang pen hong khang to to in sang hong kah to to thei in hong ci dam to hi. A hi zongin Tan 10 lai avuan khit teh ka nu te kiang ah keizong khual zin nuam ing, ka lawm te hong zui sak un a cih na tawh ki zui in mizo gam ah va zin a,ngetphia a khauh pai mahmah te khat na ngah kha a hih man in ki bawl dam zo lo in a it mah mah a sanggam kei leh ka inn kuan unhong nusia hi. Hih lai ka gelh lai takna ngawn in ka khasia in kakhitui ka nulnul lai hi.\nKa pu in a teeknung in tanu khat nei a, it mah mah hi. A tadang te sang in itzaw phail hi leh ki lawmka sa hi. Ka pu tanu pen Cingno a hihi. Cingno pen Kum khat val hong phak khit teh nikhat khitnikhat hong dam lo semsem in om hi. A nu in siavuan te kiang ah valak zelzel a, a ciah kawm inka inn vuah hong bang zelzel uh hi. A nu in anung ah a puak kawm in, Cingno aw…dam maw..cileng maitai mah mah sa in a khut hongpei san in nuih maimah mah hi. Cidam lo a hih hang in cinghmah mah a, kizen mah mah hi. Nikhat ka nu tawh lo ka kuan uh a, nu aw…nitak vaiciah ciang Cingno a ding ihngasa khawi te khat matsak ni in puak ni ka ci hi. Ka nu in na matzawh leh khat man in la puak leng ai ve ci in vaiciah kuan ciang tuidum sungah ka tuak suk a, ngasa a lian sim sim khat ka man hi.\nInntung teh ka nu in na pi in a bawldan siam kei leh lim lo ding ai teh cih na tawh ka nu in innpan in bawl sa in va puak hi. Cingno in limsa lua in a vek in gai a, tua zan pen ih mut cih tak in ih mu hi. Zingsang khua vakteh siavuan pa in Tedim ah zatui lei ding teng laidal in hong at sak a, ka nuleh kapa zatui lei in Tedim va pai uh hi. Nitak nai 3 pawl in ka pi leh ka pu hong kap uh a, kei zong ka inn pan un bang a hiam? ci in ka tai suk pah hi. Cingno pen nitak nai 3 in a hu bei a, hong sih sanna hi mawk hi. Asih zawh nai lang khit khawng teh ka pa te hong tung uh a, ka pa in Cingno aw nazatui ding ka va lei uh hi ven hong na ngak lai buang lo a, ci in ka pa hongki sial hi. Ka pu te innpen neu lua hih man inka innvuah Cingno luang hawm puak toh ding in hoih ka sa uh a, ka pa tawh, ka pu tawh ka ki kum uh hi.\nKa pu in Cingno kiang ah, Cingno aw…ih inn pen na theih sa mah bang in neu lua hih a hih man in lengla te kita lo hi. Tua a hih man na u te kiang ah va ki tuah ni…ci in a genkawm kawm in ka nu in Cingno luang hawm a angah tawi in ka inn lam uh ka zuan uh hi. Ka inn uh ka tun uh teh a puan te a hoih zaw deuh te tawh laih sak ding ci in a puan hoih pen ding ka zong uh hi. A puan neih khem peuh a ki thuap lo om lo a,a hoih zaw deuh lai cih bang om lo a hih manin ka khasiat a suak hi. Hankeng ding na ngawn puan hoih khat bek bek na san ki nei lo zaw zen maw ….ci in nak pi in ka kap khia hi.\nKa khuasung vuah puteek khat a zi in sihsan khin a, tanei lo uh a hih manin a vak kik ding kua mah om lo in mikiang teng ah vak kawi kawi in ansiim zelzel hi. Midang te zong heh pih huai sa uh a hih man in an pia pia tekuh a, nungta thei hi. Tua puteekpa ka etet teh khuasung a anngen a vakvak buang a puansilhleh a pheituam teng pen hoih lo lua sia sa lua ka hih man in ka puan khat pia ning ci in ka khen sat hi. Nitak khat plastic sung khat ah puan khat leh pheituam khat guang in tua puteek pa innah ka va hawh a, a inn na mial khemkham in ka lau dek tak hi. Kua na hia? Hong lut o…om ing hong cih teh kei zong aw..ommaw ci in ka lut phei hi.\nBangci leng ci na hia? Lengla zong nei ngei lo lua ka hih ciang a, meizong vakngei se lo ka hi ta ve…. Nang nong hawh theih ka lung dam ei, angtang ing hong ci hi. Ke’n zong ka pai na hang gen in ka puan leh ka phei tuam khat ka pia hi. Tua nizan pen ka lupna tung pan tuaputeek pa ka ngaih sut sut na in ka ih mu thei pak kei hi. Zinei a tanei lo ih cih te zong genthei tak mah uh ei maw ci in ka lung hi mawh hi. Hih ka piak khit zawh teh tua puteek pa in ka puan piak silh tuanlo in om a, lamdang ka sa hi. Khatvei ka va hawh leu leu a, banghang a kongpuan piak silhnuam tuan lo na hiam ka cih leh aw….silhnuamlo hi lo e,puan hoih kici tua nong piakbek liannei ka hih manin ka sih teh kahan keng ding hi, Hong ci in aw……na hankeng ding hi mawk maw…..ci in lamdangka samah mah hi. Deih Tung\nPrevious: Tulaai Leitung Thuthang Tuamtuam Updates May 19, 2016\nNext: Kammal kilawm pawlkhat (Azom 19 May 2016)\nLungdam kohna le maban pulakna\nZNC Campaign Speech – Pu Chin Sian Thang


url: =Heel Pain N2, Heel pain in N2, N2 Heel pain. Heel pain N2, Heel pain in N2, N2 Heel pain London N2 0NW June 2022.\nAll foot health services Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain. Heel pain N2, Heel pain in N2, N2 Heel pain.\nHEEL PAIN N2\ncopyright © 2006-2022 Jun DAP Web Design Heel Pain London N2 ONW | Heel pain N2 N2 Heel Pain. Heel pain in N2 Site by D.A.P Web Design N2 | visitors to londonhealthyfeet.com


url: =Khang Tangthu Nihna 16 | Siantongluan.net\nKhang Tangthu Nihna 16\nKhang Tangthu Nihna 16 |\nAsa uk a kum sawmthumlegukna kumin Judah a simin Israel kumpipa Baasha paito a, Judah kumpipa Asa kiang panin kuamah a paikhiat theihlohna ding leh ama kiangah kuamah a pai theihlohna dingin Ramah khua a phut hi.\nTua ahih ciangin Asa in Topa biakinn leh kumpipa inn-a vanmanpha koihnate panin ngun leh kham la-in, Damaskas-ah a teng Syria kumpipa Benhadad kiangah tuate puakin,\n"Ka pa leh na pa a kipawl mah bangin kei leh nang i kipawl hi. Tu-in ngun leh kham kong puak hi. Kei kiang panin amah a nungkik theihna dingin pai in la Israel kumpipa Baasha tawh na kipawlna va sutat in," a ci hi.\nTua ciangin Benhadad in Kumpi Asa thu ngai-in Israel khuapite a sim dingin a galkap ukte sawl a, amaute in Ijon, Dan, Abelmaim, leh Naftali vankoihna khuapite a zo uh hi.\nBaasha in tua thu a zak ciangin Ramah khua a lam khawl a, a nasep a tawpsak hi.\nTua ciangin Kumpi Asa in Judah mi khempeuh khawmin thu pia a, Baasha in lamna-a a zat Ramah suang leh a singte amaute in puakhia uh a, tuate tawh Geba leh Mizpah a lam uh hi.\nTua hun laitakin Judah kumpi Asa kiangah thumupa Hanani hong pai-in ama kiangah, "Nangmah in Syria kumpipa suangin, Topa na Pasian suanglo na hih manin, Syria kumpipa galkapte in nang hong suaktasak hi.\nEthiopia mite leh Libya mite pen leeng tampi tak leh sakol tung tuang tampi tak tawh a om galkap tampi hilo ahi hiam? Ahi zongin Topa suang na hih manin amah in na khutsungah amaute hong pia hi.\nBang hang hiam cih leh ama lamah a lungsim a paubaanglo mite tangin ama vangliatna a lak dingin Topa mit in leitung khempeuh en kawikawi hi. Hih thu-ah na hai gamtat khin hi; bang hang hiam cih leh tu-a kipan gal na do ding hi," a ci hi.\nTua ciangin thumupa tungah Asa heh a, amah kol bulhin thong sungah a koih hi; bang hang hiam cih leh hih thu hangin ama tungah nakpi takin heh hi. Tua hun mahin Asa in mi pawlkhat zong gitlohna tawh a gimsak hi.\nAsa gamtatnate, a patna pan a tawpna dong, Judah leh Israel Kumpite Tangthu sungah kigelh hi.\nAma uk a kum sawmthumlekuana kumin Asa in a khe-ah natna nei a, a natna nasia mahmah hi. Ahi zongin ama nat hun nangawnah amah in Topa zonglo a, zato siamte huhna a zong hi.\nTua ahih ciangin Asa si a, ama uk a kum sawmlilekhatna kumin a bei ahi hi.\nDavid khuapi sungah amahmah in a khuak han sungah amaute in a vui uh hi. Paknamtui bawl siamte in a bawl a namtui a nam tuamtuamte tawh a kidim hankuang sungah amah a sial uh hi. Tua ciangin amah zahtakna-in amaute in meiphual lian mahmah khat a cih uh hi.\nTedim Lai Siangtho / Laibu: Khang Tangthu Nihna 16


url: =(1) Khangnote’ pilna ngah theihna ding nakpi takin hanciam in (Private) sanginn lam uh hi.\n* * * A hi zongin Lai pilna a deihlo hazaatna lungsim a nei mite in Private sangin haltumsak hi.\n(2) Khua kiimkot ah khua huai singkhaam (ကျေးရွာဘုံမြေ) bawl uh a, khua sungah inntuan dingte le patau kangmei tuakte’ adingin singtawn khaugui lak pak nading geelin khang na khual hi.\n* * * Ahi zongin 1966-1978 kikal sungin tua khua huai singkhaam khempeuh lokhawhna dingin kivat mai hi,(a 1. veina)\n* * * 1985-1991 kikal in (a 2. veina) lokhawhna dingin kivat mai leuleu hi.\n* * * 1966-2005 kikal in (a 3. veina) lokhawhna dingin kivat mai leuleu a, ai tuam logam dingin kihawm hi.\n1948-1965 kikal in khua kiimkot Taaksing khaam nasia takin bawl uh a, innsing dingin at theih ding tampi a om hun laitak,….\n* * *1966-1978 kikal sungin kung khat Ks 5/- tawh kizuak in, zat ding tawh zat loh ding tawh kiphuk maimang leuleu a, tu dongin daipaam inntuan thakte’ adingin haksatna lianpi hong- suak hi.\n1948-1965 kikalinZolampitungsiah; (မိုးကြိုးဝိုင်း) kibawl hi. Khua hun le guahtui man takin hong pai nading deihna ahi hi. Ahi zongin 1991-2005 sungin lokhawhna dingin kivat maimang hi. (A 1 veina hi)\nKhuatung Singkhaam Tawh kisai\n1966-2005 kikal sung a Khuatung singkhaam aituam log- am dingin a kiseh sat pen, kum 2005-2007 kikalin taanggam ကျေးရွာဘုံမြေ khua huai singkhaam dingin kipsak uhhi.\n1954 kumin kumpi pan Zolai tan 4 sin theihna ding Sanginn ki ngah hi.\n1962 kumin kumpi pan (Plastic) tuilawng kingah a, tuini dongin kizangh lai hi.\n1962 kumin Tuithang le Thalmual kikal Phillui kantan na- ding sikkhau lei kumpi pan kingah hi.\n* * * Ahi zongin 1981-1985 kikal sungin kigu mang hi.\n2006 kum panin mun tuamtuam pan kihopih theihna Telephone Sia Zam Suan Mang in hong nei hi.\nPrevious Post: « Hausa sem masa te ~ Pu Kam Khan Cin (2005 – 2007)\nNext Post: Thalmual gamleitang supna lianpi hong tunna leh puahphat kikna »


url: =US gamsung khualzinna pawlkhat – 36 :: ZOMI DAILY\nposted on 7 February 2016 at 8:00 am Lomkholna: Article, Awnzapau\nSouthernmost Point – 90 Miles to Cuba\nUS gam ii tawkawdok pen ahih lam akitheihna dingin tuipigei mun khat ah a bul lam diameter 5ft, adawn lam kizumsak in tua santak ah 3.5ft bang a pha ding cast iron hi kha in um ngeel ing, suangphuh (monument) khat kibawl a tua tungah anuai abangin lai kigelh hi.\nA tungnung gual pen triangle khat tung ah a kiu thum teng zang in THE – CONCH – REPUBLIC ci in at sese hi. CONCH acih a awsuah conk pen Atlantic tuipi sung a om tuikulh Bahamas pan a honglut Conchs minamte ahihi. Sawtpi peek a lut kipan hi a, 1830 kum akipan hong tam semsem hi. Tu hun ciangin kua kua hi ta se leh Key West khua ah a suak peuhmah Conchs minam danin kisim pahpah zaw mai uhhi.\nTua lai ah man ka kizaih pah ngeiingaai uh hi. Kam phatna tawh Germante nupa khat tawh ka kituakkha uh a, amau sawl in ka vek un ka kizaih thei uhhi. Amau zong lah a nupa mah in kizaih nuam zel in ko mau mah in ka zaihsak leuleu uhhi.\nTua zawh ciangin a khuasung teng ka vel kawikawi uhhi. Mundang khuapite bang lo in inn tek a kizuak sai vive hi in sai hong zong na tam het lo hi. Nidangin mi vak ziahziah cina pi’n mi tawm mahmah uhhi. Ka theihtheih uh ciangin Ike Storm huhau in mitampi tak Key West pan leilu lam Florida lamah taisak a, ataina mun pan innlam a zuanzuan kik panpan uh na hi gige uhhi. Kamphatna tawh Key West, Florida teng September 4, ni nawk thei kha ding acih pen Florida State limlim nawkkha lo in Houston, Texas lam nawkkha zaw ahihi.\nKeywest khua pen tuipi mai pan a sanna penpen 18ft bek hi a, 20ft a sang tsunami tuihualpi bang hong piang kha zenzen leh tuipi in a vuknelh giap ding hi a, lau ngaihsut leh ihmut ngam huai lo liang hi. Tua ahih manin alau huai mahmah huihpi anun ding ciangin asan zawkna lam lei lu lam zuan in a kihep kholh theihna dingin radio leh TV pan kizasak masa pahpah hi.\nFantasy Fest (October 23 – November 1)\nKum sialin ni 9 ni 10 sung bang nungak tangval kikholhna pawi kibawl den hi. A numei a pasal a guaktang vive khawngin lamdung tengah vak kawikawi uhhi. Pasal te bang a pasal van a lian penpen khawng kiteel zaw lai uh ci hi. A tam zaw ‘gay’ or ‘lesbian’ akici ama pianpih tawh kituakin gamta nawn lo uh ahi, pasal ahih leh pasal lak lawh, numei ahih leh numei laklawh (lesbian) cih pian vive tam mahmahna khua in zong kingaihsun hi. Tua teng huhau in kumsial in Fantasy Fest ci in anai a gamla pan va pai in kikhop tuahna in nei uhhi. Adang tourist zong tua hunsung tengin hong tam pai pha diak hi ci uhhi.\nPrevious: Khaici vawh thupha piakhun “Sialsawm” ~ Hau Thang\nNext: Dahpihna thupuak ~ Pa Zam Go Mang (Naulak)


url: =Dahpihna thupuak ~ Tg. Go Dim Thang :: ZOMI DAILY\nposted on 6 March 2016 at 11:29 pm Lomkholna: Dahpihna, News, ZIUSA, Zomi\nTulai tak a USA gam sung North Carolina state, Charlotte khuapi a teng Pa Go Khan Thang leh Nu Khup Sian Vung te’n Pasian thupha nau khat nei in, a hizongin kamsiatna tawh a nu gil sung pan kha (5) leh a lang khit tak teh nauno cidam lohna hangin zato ten lakhiat sak uhhi.\nNaupangno min in Tg. Go Dim Thang hi a, a nu sung pan a ki lak khiat zawh nai khat khit, March 02,2016 nitak lam nai 5:30PM ciangin hong sih san cih i zak ciangin Zomi Innkuan USA in i dahpih mahmah hi.\nTg. Go Dim Thang pen leitung misi ngeina zui in han mual ah kivui ding a, Zomi Innkuan Charlotte, NC in thu leh la, sum le paii bei te a kisapna zui in van pih ding cih i zak man in lungkhamna pan i lung sim hong dawn zang tuam hi. Tg. Go Dim Thang pen leitung ngeina tawh March 05, 2016 ni in hanmual ah kivui ding hi.\nTg. Go Dim Thang in i biak Pasian kiang hong ciahsan ta a hih manin a dah a kap sanggam u le nau, nu le pa leh inn sung dongta khempeuh tungah hehnem siampa Khasiangtho in hehnepna hong piak ta sak ta hen!\nPrevious: Na hauhnop leh Kawlgam ciah in\nNext: Mite Nuntakna Kilamdangsak Thei Teh ~ Hau Za Cin


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Newsletters ✖Remove constraint Subject: Newsletters Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Level Collection ✖Remove constraint Level: Collection


url: =Tg. Ginmung tawh Holimna (Interview) - TUNGZANG NEWS\nGM: Mi khat acting/actor ding a lunglut aleh Agent a neih kul hi. Nashville,TN ah ka omlai in The Avenue Model and Talent Agencyten hong deih in, hih Agency-te tawh 2009 in contract na signed ing. Hollywood pai ding ka tup pen ahihmah bang in, ka pai zawh nang ka hanciamciam laitak in, Hollywood a om acting coach khat tawh ki mu kha in aman lampi honglak in, lampi hong honsak suak ven. 2011 August ciang in Hollywood ah pai ing, 2012 Jan in ah The Screen Actors Guild?American Federation of Television and Radio Artists (SAG-AFTRA) member lutthei ing. 2012 August kha in ah Hollywood a om The Beverly Agency-te tawh contract signed ing.\nGM: Acting pen ka neutung pek in uk ing. Ka neulai kawlgam ka omlai in kawl actor ahi Yazar Nay Win pen pakta mahmah ing. A video a ki release masasa en in ah ama hih dandan imitate ing. Tuaban in kawlgam ah director minthang ahi Sin Yaw Maung Maungpen Yangon a St. Paul High School alumni ahihna tawh kizui in St. Paul ah sang ka kah laitak in Film leh Commercial cih khawng St. Paul sang huang zang in shoot thei zel hi. Tua ahihman in ka neulai akipan actor Yazar Nay Win leh director Sinyaw Maung Maungten tampi tak hong inspire, hong influence ci leng khial kei ning. US tunkhit ciang in bel American filmte tam et zaw in actors Mark Walberg, Al Pacino and Morgan Freeman cihte deih ing.


url: =Dating in charlotte - cihgak.brend-ing.ru | UK\nDating in charlotte Girls looking skype sex chat\nEx On the Beach star Charlotte, 24, showed she was getting in the flirty mood by downing Prosecco from a bottle in a taxi en-route to the mixer.She quickly got talking to pirate Pete doppelganger Jordan from Wolverhampton and gushed 'He is fit as f*** I just want to eat him' before passionately kissing him. But Lady Nadia Essex who match-makes the celebs on the E4 show was fuming, saying 'Charlotte has ignored everything we've said to her and if she carries on like this it's going to be impossible to find her a date.'Charlotte then asked Jordan to meet for a drink and checked out his body before asking him to flash his derriere .It has been one of the most hotly-anticipated shows of the year, promising to deliver drama and romance in equal measure.And the return of Celebs Go Dating didn't disappoint as fans watched Charlotte Dawson get dumped by a Pete Wicks lookalike and James 'Arg' Argent complaining that he had been 'c***-blocked'.\nThe star was recently spotted wearing a bright orange jumpsuit while gliding along in a parachute.The couple - who have six children together - had been in a relationship for 10 years, but only married for two when they called it a day in September 2016.\nYou will be provided with an initial health and fitness assessment, and then five, 60-minute individual personal training sessions.… continue reading »\nThe Akritirians are an advanced humanoid Delta Quadrant race with basic interstellar spaceflight, perhaps warp-capable.… continue reading »\nOp deze manier kunt u snel die ene swingersclub vinden die perfect aan al uw verwachtingen zal weten te voldoen.… continue reading »


url: =Huah thuum kenla, Hiah thuum in :: ZOMI DAILY\nHuah thuum kenla, Hiah thuum in\nposted on 22 November 2017 at 11:09 pm Lomkholna: News, Paukhatsuan, Zomi\nHaksatna, lungkhamna, cihmawh gentheih beidonna leh nat le sat i tuah ciang kithuum kitau thei ciat hi. Thuumsiam tausiam pawlkhat in a thuumna, a tauna hang in mite’ hehpihna tawm bang ngah thei hi. Mihingte’ ki-hehpihna pen ki-lainatna tung ah kinga a, ki-lainatna zong ki-itna tung ah a kinga ahi hi. Ong itte mah in ong lainat a, ong huh ong panpih uh hi. Ong itlo pi ong lainat dihdih cihbang omlo a, huh leh panpih huai ong kisa phial zong in khuak ii theihna bek hi a, lungtang kihel lo ahihman in huhna leh panpihna ong phulkhia zuahzuah khollo hi.\nMihingte’ ki-itna leh kihuh kipanpih zawhna pen a ciangtan khat om veve hi. Leitung mihingte’ tungpan a ciangtan om thei mahmah lo itna, lainatna leh hehpihna pen nu le pa’ tung pan bek in kingah hi. A ciangtan omlo, vathuum le vatau, va-ngetnget sese ngaklo a ong en gige, itna tawh a ciangtan omlo a ong hehpih den, ong lainat den leitung mihing i nu le pa bekmah ahi hi. Tua zom ah kua om hiam? Ei le ei in kiteh thei ciat hi.\nAhi zong in i nu le pate nangawn in leitung mihing hihna tawh i genkhiat, i pulaak zek lo in i haksatna, i lungkhamna, i nat i sat ong theihpih khin zenzen lo a, ong theihpih mah le uh zong ong huh ong puakpih zawhna uh a ciangtan khat om lai veve hi.\nAhih hang, ong itna, ong lainatna, ong hehpihna, ong theihpihna leh a hihzawhna ciangtan a omlo, bangmah tawh tehtheih ahi lo, tehdan zong a omthei lo, ong nusia ngeilo Pasian i neih i hamphat zia bangmah tawh kiteh theilo hi.\nMore: Zomi Politics (Pu Chin Sian Thang, Pu Zozam, …..) ~ Pu Zokhai\nKunsa in, leilak en in thuum kenla, tunglam en in thuum in. Naupangno in apa a hopih ding ciang leilak ensa in hopih leh apa’n za mengmeng lo hi. Apa’n a zak mengmeng theihna ding in dakto a apa’ mai enkawm in hopih leh apa’n zalo cihbang omlo hi. Vei leh tak ngakawm, khuadak kawmsa in thuum kei inla mailam nga, maitang mah en gige sa in thuum in.\nHuah thuum kenla, Hiah thuum in. Pau Khat Suan\nPrevious: North Korea galkapkhat ataisim laitak thautawh kikap, Video ki khahkhia\nNext: Ngah leh ngahloh tawh kisailo\nJacksonville pan Zomi tangvalno khat\nSyria Refugee mi 100 Malaysia hong tunbehding\nCimphawng dotna kidong dihni\nUSA, Denver khuapualam ah thau kikap, Police Officer khat si, adang mi 6 liam\nVanleiding in apailaitak nupikhat lampi tungah nausuakziau


url: =Laithei te leh Sum nei tata Zomi ut nailo\nZomi laina teng; Census pen tuni ciang in,Tedim ,Tonzang gam ah a ki zo dekdekta hi.Kei zakna leh thu ong ki puak zia ah bel 95% in Zomi gelh sak cih thu hi.\nA hih hang in ih Tedim khaupi sung veengli ah,a nawngkai pen ong suak hi,Zomi te khuapi a ih ngaih sut Tedim khuk sungah ,bang hang hiam thei khang MANTA KHAL GAH IH NEEK HANG MAW ? NAHTANG TO LAWK IH NEEK MAN MAW ? Lai thei zaw deuh leh sum tawm anei zaw deuh pawl in,ZOMI pen zadah mahmah uhi.Code nei ing ci in Tedim,Saizang,Khuano,Teizang mah ci ciat uh a, ahih hang in,khut kuak khat zah bek bel phak tuak hi..Kawlgam khuapi Yankong ah zong pil ih sak pawl khat in,Tedim ci lailai mawk uhi.\nSanggam te aw; Bangbang ahi zong in,Topa ong thukim pihna tawh ZOMI in thupha ngah ding Ready khin ta in Zomi bel 90% ding hi ta hi.Zomi ut nailo pawl ong tawm zaw a hih teh pau ki dawmni,Tedim khua ah pawlkhat pen Zomi kici a tam teh lungham mahmah uh in,Vompi halung vei bang uh ahih teh ei a tam zaw Zomi deih pawl ki niam khiat ciat ni.HAKA khuapi ah zong sazian la pawl in Zomi code omlo cih sak in tu mahmah in Naypyitaw Census komision zum na ho pah ning.\nTopa thupha piaksa Zomi min ki tawisang ta hen.Hih Zomi vai in Politics makai te GZA,makai te hamsiatna tampi, phunsan na tampi ngah uh a,tua teng Topa in,Thupha lam ah ong hei sak ta hen. (gin kam lian ,Zomi te kikhen keini )


url: =KAWLGAM BUP BUDDIST BIAKNA A SUAHNA THU. Lai-at ~ Tg. Nang Khan Lian - Laibu Saal\nHome > Thuluui/Articles > KAWLGAM BUP BUDDIST BIAKNA A SUAHNA THU. Lai-at ~ Tg. Nang Khan Lian\nKAWLGAM BUP BUDDIST BIAKNA A SUAHNA THU. Lai-at ~ Tg. Nang Khan Lian\nKAWLGAM BUP BUDDIST BIAKNA A SUAHNA THU.\nLai-at ~ Tg. Nang Khan Lian\n1948 January 4th ni in Mikang gamkekte khut tung pan Suahtakna ngahna tungtawn in a hong piangkhia Tualsuak minam kim kihel Beelpawlgam ah General Aungsan makaihna tawh akisuai ahi 1947 gambup thukhunpi ah gambup biakna vai tawh kisai in bangmah kigelhlo, kiciamteh lo hi. Minamkim, upna namkim ahih manin biakna khat tawh ciapteh ding pen General Aungsan in thuman asak loh hang zong ahi hi.\n1947, May kha sungin akibawl ahi PhahSahPahLah (Anti-Fascist and People Freedom League) khawmpi, gambup thukhunpi suai dingin akiseh mi (111) committee meeting ah Thukhun lam adivisor pa ahi U ChianThun in Gambup aitang biakna mun ah Bohdah biakna ci in guang leng cih a ngaihsutna hong sung hi. Hih ngaihsutpiakna pen Dedoh U BaCho (Committee member, Minister of Information, nung ciangin Gen. Aungsan te tawh kisuamlum) in na thukimpih kha hi. Gen. Aungsan in zong tangtel sittan bangin gamvai ah biakna guan ding pen ut het lo in, a nial tinten pah in, Dedoh U Bacho zong hapkhat suah phei kha hi kici hi. Suahtakna zong ngah lian nailo, Mualmi le Kawlmite zong kipawlkhawm in gamkhat din ding akipan pan hun ah, hi bangin Biakna vai hong gen uh pen Mualmite tawh kimuhkhialh ding Gen. Aungsan apatau ahi hi. Nidang ciangin zong Gamvai ah Biakna paulap in mipawlkhatte a hong kimawl khak ding, gamsung buaina hong pian khak ding a pautau zong ahi hi. Leitung gam pawlkhatte ah biakna hangin tualgal piang kawikawi a kithei kim ciat ahi hi. Tua bek hilo in Kayin minamte tawh a ki etcik gige laitak uh zong ahi hi.\nGambup biakna mun ah Bohdah biakna guan sangin Mualmite tawh kilem dimdiam ding Gen. Aungsan in a deihzaw ahiphot ahi hi. A tawpna ah U Chanthun in “Gambup biakna cihna ah Bohdah biakna ih guang kei phialzong, gambup thukhunpi ah biakna tawh kisai ih atloh pelmawh ding hi. Hih Ireland te le Europe gam pawlkhatte thukhunpite na en lecin zong a gambup thukhunpi ah biakna vai hel uhi.” ci’n a hong genpih ciangin tawm khat a lung hong nem sak kik in 1947 gambup thukhunpi Khenpi II, numbat 20,21,a,b,c,d, 22 te ah Biakna tawh kisai, thukhun pawlkhat hong guang uhi. Ahi zongin Gambup biakna pen genna, gelhna omlo hi.\n1947 thukhunpi, Khenpi II, numbat 21, tang 1na ah “Gambup mipi atamzaw in Bohda biakna kizui ahih manin Bohdah biakna pen Biakna pha hi ci’n kiciamteh hi.” Tang 2na “Muslim, Christian, Hindu, Dawibiakna zuite hih thukhunpi kipsakna khit ciangin amau biaknate zong gambup ah om hi ci’n ki theihpih hi.”\nKhenpi II, numbat 22na ah “Biakna, minam, kampau te paulap in pilsinna sangte ah luttheih nading khaktanna, bang biakna ahi pialzongin sanginn sungah biakna tawh kisai thuhilhnate mimal tawm upna dangte tungah hilh tantanlo ding. “…….. cih bangin Biakna tawh kisai thukhun akigelh hi.\nSUAHTAKNA, TUALSUNG LE THUNEIHNA LAM SO NGEINGAINA\n1948 January 4 ni in Beelpawlgam in suahtakna hong ngahta hi. U Nu makai in mi 18 te in gam thuneihna hong la phot uhi. Suahtakna ngahzawh kha 2 val, March 28 ni in Communist Party (dial kang) te gam-uk kumpite lehdo dingin hong kipankhia uh hi. Tua nung ah Kayinte, Palik (akang) te, Galkap pawlkhat cih bangte in gamsung bel in kumpite hong lehdo uh a tualgal nasiatak in kipan to pah hi.\n1948 August 16 ni in Beelpawlgam President Saik ShweTaik in patauhdak tangko khia ta hi. Hi bangteng tawh kiteelna kibawl thei lo in, kum 4 (kha 48) bang hong kivei to hi. 1951 June 12 le 1952 January 3 kikal in khen 3 suah in gambup kiteelna pi kibawl hi. U Nu te pawl PhahSahPahLah hongkah hi. 1956 April 27 ni’n a nihveina gambup kiteelnapi kibawl leuleu in Tua mun ah U BaSwe te pawl hong kah to leuleu hi. 1957 kumin PhahSahPahLah President U Nu in Prime Minister (PM) din mun hong lakik in gam-uk thunei pawl ding hong seh kik leuleu hi. U Ba Swe in PM ahuh le Gambitna (Defence) lam ah vaipuak hong la hi.\nBeelpawlgam gamsung tualgai vai le party te kikhenkham ziazua in, gambup innpi pan in mipi palai honkhat in gam-uk thunei te uploh na cih bang gam sona huhau in Prime Minister (PM)U Nu in galkap mangpi Gen. Newin kiang ah “Nangmah gam makai ding hong hi inla, gam-uk dingin pawl hong zong inla 1958 kum, April kha bei ma in kiteelpi khat hong bawl in” ci’n lai khat hong khak hi. 1958 October 28 pan November sungin akibawl Gambup Innpi (anihvei mipi innpi khawmpi) ah U Nu in General Ne Win pen PM dingin thu hong sung hi. Gam-uk hun kha 3 le ni 17 bek ahi pan TantShin PhaSahPhaLah (nung ciangin PyiThaungSuh Party, PahThahSah ah khel) in 1958 October 28 ni in gambup thuneihna ukna pen Galkap mang Gen. Newin makaih Inn ngak pawl tungah hong piasawn uhi.\n1959, February 13 ni in Innngak Pawl ah makaipi Gen. Ne Win in Mipi Innpi khawmpi sam in tua mun ah gam-uk thuneihna pen thuneihna let zawh kha (6) cin khit, April kha sungin kiteelna bawlkik dingpen hithei nailo ahih manin a hun a khaat toh lai nading ngen hi. Hih Inn-ngak Pawl thuneih hun sungin galkap langpang gamvai vei pawlkhat te kiman in, utong lim atuang sum 100 si sak uh a, Shan gam ukpite thuneihna zong paikhia sak uhi. Hi bang teng tawh 1960 kum hong tun ciangin Gambup kiteelnapi bawlkik ding in hong tangko khia uhi.\nTua ahih manin kiteelpi ah akidem ding party te in zong metang zong in kidem in hong om ngeingai uhi. U Nu makaihna ahi TanShin (Siangtho) PhaSahPhaLah in a metang zonna vuah biakna paulap in mipite zol uhi. U Nu marn le Bohdah biakna color ahi a naipaak melte suangkawm in mee suai uhi. U Nu in zong kiteelpi ah ko party mee nong piak vua, ka zawh vua leh Bohdah biakna pen gambup biakna mun ah ka guang ding uhi.” Ci’n mipite kamciam pia in Biakna paulap in me asuai hi.\n1960 February 6th ni in kiteelpi hong kibawl in tua mun ah TanShin PSPL in tutna 159 tawh gam-uk thuneihna len thei dingin gualzawhna hong ngah uhi. A kidem pih TiMe( Kipkho) PSPL te in tutna 42 ngah in, PahMahNgiahTah in tutna mun 1 hong ngah ciat uhi. 1960 April 4 ni in gam-uk thuneihna len dingin U Nu le apawlte in Laisiangtho hong nam uhi. Inn-ngak Pawl makai Gen. NeWin in U Nu tungah gam-uk thuneihna hong paikik hi.\nA KAMCIAM BANGIN HONG KIPANTA\nMe suai lai in a kamciam piakna bangin U Nu in zong gambup biakna pen Bohdah biakna cih ding in hong kithawi tak ciangin Bohdah biakna thuzuilo tualsuakmi (mualmite), Biakna dang kipawlnate le gamvai vei mi pawlkhatte in hong kankuat ngeingai uhi. Amaute in 1947 kum Gambup thukhunpi, Khenpi II, Numbat 21, tang (4)na “Gamvai nasepna ah biakna paulap theilo ding, tua bek ahilo minam vai, biakna/upna vai ahizong, lang khat le lang khat kihuatna, ki galbawlna, kituambawlna te piantheihna ding vaihawmna/geelna te in hih thukhunpi a langpan ahi hi. Hi bang gamtatnate ah mawhna dan piaktheihna dingin thu kibawl thei hi” siksan uhi.\nGambup biakna tawh kisai in thukhunbawl Innpi ah U Nu in thu a sun ma nikhat sap, 1961, August 16 ni in Thun Nisim Thuthang ah chief editor U ThunPhe, Kachin minam makaipi Duwa Zaw Lun, U Than Maung (Bamar/Muslim), Saw YanDee (Kayin, Christian), Pu San Dui (Chin), U MaungMaung Khin (Kayah, Christian) te in Thukhenzumpi ah mawhpaih (thu bawl) theih nading in lai khia (siau) uhi.\n1961, August 17, a (5) veina Innpi khawmpi a ni (3) ni in U Nu in Bohdah biakna pen Gambup biakna ah ciamteh nading 1961 gambup thukhunpi (a thumveina puahphatna) ah hong sung in, a thukim 219, a langpang 15 le a kaigawi 1 tawh hih thukhun hong kikipsak hi. Tua khit ah August 26 ni akibawl Mipi Innpi le Minam Innpi dawlnihte khawmpi ah a thukimpih 324, alangpan 28 tawh kikipsak leuleu hi.\nSeptember 25, Gambup biakna pen Bohdah biakna cih thukhun in biakna dangte a sukkhak loh nading in thukhunpi (a 4veina puahphatna) ah thu hong sung leuleu in thukimpih 310 tawh kikip sak leuleu hi. Hih puahphatna huhau in “Bohdah biakna pen Gambup biakna ahi hi” cih (a 3 veina puahphatna) bangin a koihsuak nuam Lutol kipawlnate le Lutol pawlkhatte in lungphona nei ngeingai leuleu uhi.\nU Nu in mimal tam amau Kawlte ultung sak in, mimal tamna tha tawh mimal tawm mualmite zawhthawhna in thu vaihawm theihna Arna a hong ngah taktak ciangin Duwa Zaw Sai makai in Kachin Christian te in 1960, October 25 ni in Kachin Suahtakna Pawl (Kachin Independent Organization/KIO) hong phuan in galkap thautawi (Kachin Independence Army/KIA) minpua in Kumpite langdo hong kipan pah uhi.\nHih bang in mualmi/tualsuakmite le Kawlmite liangko kikim, kideidanna omlo ding ci’n suahtakna lak khop nading makaite kamciam kipiaknate, thukimna letmatte pen hong kipelh ta asuak hi. Hi thu pian zawh asawt lo, 1962 March kha 1 ni in Galkap (Gen. Newin makai) te in gam-uk thuneihna U Nu le apawlte khut tungpan sut khia uh a, Lumlet Council (TawLanYay Council) ci in March 2 ni kipan in gam-uk ding hong kipan uhi. Nidang in a khangto, Asia sahangno akici, ankhing tuikhing a kham Beelpawl gam pen kum 30 bang a hong sawt tak ciangin a zawng pen le tualgal asawt pen gam hong suak hiau hi.\n1. U LaNan Bawk, TaiYinTar Kachin Lumyo Mya ih Eihmyat Ko ThuhSit Chyin (Kachin Pyinee Phit Paw Lar Pong). (Kawllai)\n2. 1947 Constitution, Union Of Burma.\n3. TanWinHlaing, Myanmar Naingan Dwin Cinpah Kheh daw YwekauhPwe mya Ko SitTan Thoh Cih Chyin. (Kawllai)\nItem Reviewed: KAWLGAM BUP BUDDIST BIAKNA A SUAHNA THU. Lai-at ~ Tg. Nang Khan Lian Description: Rating: 5 Reviewed By: Cinpu Zomi